Naxçıvanda ümummilli liderimiz Heydər Əliyevin xatirəsi yad edilib – Naxçıvan MR Daxili İşlər Nazirliyi\nNaxçıvanda ümummilli liderimiz Heydər Əliyevin…\nDekabrın 12-də Naxçıvan Muxtar Respublikası Ali Məclisinin Sədri Vasif Talıbov ümummilli liderimiz Heydər Əliyevin Naxçıvan şəhərindəki abidəsi önünə tər gül dəstəsi qoyub, xalqımızın böyük oğlunun xatirəsinə ehtiramını bildirib.\nNaxçıvan Muxtar Respublikası Ali Məclisinin, Nazirlər Kabinetinin, Naxçıvan Şəhər İcra Hakimiyyətinin, nazirlik, komitə, şirkət və baş idarələrin, müəssisə və təşkilatların kollektivləri, ali və orta ixtisas məktəblərinin müəllim və tələbələri, hərbi hissələrin və ictimaiyyətin nümayəndələri, minlərlə insan Ulu Öndərin abidəsi önünə gələrək əziz xatirəsini yad ediblər.\nÜmummilli liderimiz Heydər Əliyevin zəngin siyasi irsi və dövlətçilik fəaliyyəti müstəqil Azərbaycanın dünəni, bugünü və gələcəyidir. 1969-cu il iyulun 14-də Ulu Öndərimizin ölkəmizə rəhbər seçilməsi Azərbaycanın müstəqillik tarixinin və uğurlu inkişafının əsasını qoydu. 1969-1982-ci illərdə Ümummilli Liderimizin rəhbərliyi ilə Azərbaycanda böyük iqtisadi tədbirlər reallaşdırılıb, istehsal müəssisələri, zavodlar, fabriklər tikilib, təhsil, səhiyyə, mədəniyyət ocaqları fəaliyyətə başlayıb, xalqımızın tarixi yaddaşı bərpa edilib. İkinci dəfə qazandığımız dövlət müstəqilliyinin əsasında da Ulu Öndərin ötən əsrin 70-80-ci illərdə yaratdığı möhkəm təməl, güclü intellektual və iqtisadi potensial, milli ruh dayanırdı.\nHeydər Əliyev şəxsiyyəti, Heydər Əliyev dühası müstəqil Azərbaycanın uğurlu inkişafının təməlində dayanan əsas amildir. Vətənin ağır bəlalardan xilasını özünün tarixi missiyası kimi qəbul edən Ümummilli Liderimizin Azərbaycan naminə fəaliyyətinin 1990-cı ildən sonrakı mərhələsi şərəfli xilaskarlıq və quruculuq missiyasına həsr edilib. Bu missiyanın öz başlanğıcını götürdüyü məkan isə Azərbaycanın Naxçıvan Muxtar Respublikasıdır. Ulu Öndər Naxçıvanda yaşayıb fəaliyyət göstərdiyi 1990-1993-cü illərdə Azərbaycan xalqının azadlıq və müstəqilliyi üçün çalışıb, müstəqil dövlətçilik ənənələrinin formalaşdırılması istiqamətində tarixi addımlar atıb. Dahi şəxsiyyətin uzaqgörən siyasəti sayəsində muxtar respublikanın adından “sovet, sosialist” sözləri çıxarılıb, Azərbaycan Xalq Cümhuriyyətinin üçrəngli bayrağı dövlət bayrağı kimi qəbul edilib, qədim Naxçıvan torpağı erməni təcavüzündən qorunub. Dahi rəhbərin o çətin dövrdə Naxçıvanda həyata keçirdiyi tədbirlər müstəqil dövlətçiliyimizin bünövrəsini qoyub.\nXalqın ulu öndər Heydər Əliyevə olan böyük inamı və təkidli tələbi ilə 1993-cü il iyunun 15-də dahi rəhbər ölkəmizdə yenidən siyasi hakimiyyətə qayıtdı. Bu qayıdış Milli Qurtuluş Günü kimi tarixə düşdü. Ümummilli Liderin şəxsiyyəti, onun özünəməxsus siyasi idarəetmə qabiliyyəti, qətiyyəti, uzaqgörənliyi ölkəmizdəki böhrana son qoydu, xalqımız azərbaycançılıq ideyaları ətrafında birləşdi. Azərbaycanda vətəndaş qarşıdurmasına birdəfəlik son qoyuldu, ölkəmiz xaosdan, siyasi çəkişmələrdən, sosial-iqtisadi böhrandan xilas oldu. Müstəqil, demokratik, hüquqi və dünyəvi dövlətçilik yoluna qədəm qoyan Azərbaycanın qarşısında duran problemlər həll olundu, əmin-amanlıq, siyasi sabitlik yarandı. İctimai-siyasi, sosial-iqtisadi, elmi və mədəni həyatda əsaslı dönüş başlandı, xalqımızın həmrəyliyi, milli birliyi təmin edildi, Azərbaycanın dünya birliyinə inteqrasiyası başlandı.\nUlu öndər Heydər Əliyevin ömür yoluna nəzər salsaq aydın olar ki, bu ömür yalnız bir məqsədə xidmət edib: o da müstəqil və qüdrətli Azərbaycandır. Ona görə də Ümummilli Liderimizin ölkəmizə rəhbərlik etdiyi illər tariximizə milli intibah, milli tərəqqi, milli oyanış və müstəqil dövlət quruculuğu dövrü kimi daxil olub.\nBu gün xalqımız əmindir ki, Ümummilli Liderimizin siyasi kursu möhkəm əllərdədir. Bu kursu uğurla davam etdirən Azərbaycan Respublikasının Prezidenti cənab İlham Əliyev nəinki regionda, bütövlükdə dünyada qəbul edilmiş siyasətçi kimi Azərbaycanı inamla daha xoşbəxt gələcəyə aparır. Dövlət başçısının da dediyi kimi: “Azərbaycan Heydər Əliyev siyasətini zənginləşdirir, müasir dövrün çağırışlarını nəzərə alaraq bu dövrə uyğunlaşdırır, ancaq ümumi siyasi xətdən kənara çıxmır. Bizim siyasi xəttimiz müstəqilliyin möhkəmlənməsidir… Biz daha da güclü olmalıyıq və bu yolla gedirik. Bu yol Heydər Əliyev yoludur. Biz onun siyasətinə sadiqik”.\nBu gün Naxçıvan Muxtar Respublikası da əsl inkişaf və tərəqqi dövrünü yaşayır. Bu tərəqqiyə Ümummilli Liderimizin müəllifi olduğu inkişaf strategiyasının uğurla davam etdirilməsi və Heydər Əliyev siyasi xəttinə sədaqət nəticəsində nail olunub. Son illər muxtar respublikada quruculuq işləri geniş vüsət alıb, dinamik iqtisadi inkişaf əldə olunub, infrastruktur yenilənib, sosial proqramlar qəbul edilərək icra olunub, enerji və ərzaq təhlükəsizliyi təmin edilib, etibarlı müdafiə sistemi yaradılıb.\nİnkişaf, milli birlik və həmrəylik, güclü dövlət və müstəqillik Ümummilli Liderimizin siyasi fəaliyyətinin əsas qayəsini təşkil edirdi. Zaman keçdikcə, illər ötdükcə Heydər Əliyev şəxsiyyətinin böyüklüyünü daha dərindən dərk edirik. Naxçıvan Muxtar Respublikası Ali Məclisinin Sədri cənab Vasif Talıbovun dediyi kimi: “Azərbaycanda Heydər Əliyev siyasətinin alternativi yoxdur. Bu siyasət yaşayacaq, özü ilə birlikdə Azərbaycan xalqını da yaşadacaqdır. Bu gün heç kimin şübhə etmədiyi reallıq bundan ibarətdir ki, dahi Heydər Əliyev faktoru təkcə iyirminci əsr Azərbaycanının deyil, iyirmi birinci əsr Azərbaycanının da gerçək simasını və inkişaf perspektivlərini müəyyənləşdirir”.\nMüdriklər deyir ki, “Vətənə və xalqa həsr olunmuş ömür bitmir”. Ümummilli Liderimiz də deyirdi ki: “Nə qədər ki Azərbaycan var, mən də varam. Mən isə Azərbaycanda əbədi olacağam!”\nNaxçıvan Muxtar Respublikası Ali Məclisinin Sədri Vasif Talıbov Heydər Əliyev Muzeyinə gələrək ümummilli lider Heydər Əliyevin həyatını və çoxşaxəli dövlətçilik fəaliyyətini əks etdirən eksponatlara baxıb.\nHəmin gün muxtar respublikanın bütün rayon mərkəzlərində də Ümummilli Liderimizin əziz xatirəsi dərin ehtiramla yad edilib.


Rəssamların rəssamı Pol Sezan | Məşhur rəsmlər və rəssamlar | Kayzen\nPol Sezan (1839 - 1906) həyatının sonuna qədər rəssam kimi qəbul edilməmişdi və dövrünün bir çox sənətşünası tərəfindən "istedadsız" kimi xarakterizə edilmişdi. Fransız post-impersionist rəssam Sezan impersionizmlə kubizm arasında körpü qurmuşdu, onun sənət anlayışı 20-ci əsrə yeni pəncərə açdı.\nModern rəssamlığın inkişafında verdiyi töhfələr və sonrakı nəslə olan böyük təsirindən dolayı Pikasso onu "hamımızın atası", Renuar isə "əsrarəngiz şəxsiyyət" adlandırırdı. Həyatı boyunca əsərləri nadir hallarda sərgilənən rəssam çox sakit bir ömür yaşayıb. Sadəcə bir neçə üslubda şəkil çəkirdi. Sağlığında heç vaxt qiymətləndirilməsə də, sonradan dövrünün ən böyük rəssamı kimi qəbul edildi.\nSezanın həyatının böyük bir qismi çox güclü və əzici şəxsiyyəti olan atasının tabeliyi altında keçmişdi. Rəssamlığa olan böyük marağına baxmayaraq, 1856-cı ildə daxil olduğu rəssamlıq akademiyasından çıxmış və atasının əmriylə Hüquq Məktəbinə daxil olmuşdu. İnsanlarla ünsiyyətə girməyi sevməyən və bunu "mən tək başıma qalmaq üçün yaradılmışam" cümləsiylə ifadə edən rəssam sərt, qaba, qəsdən etdiyi kobud davranışlarıyla özünü qoruyan bir qabığa bürünərək yaşayırdı. Həyatında etibar etdiyi yeganə şəxs atasıyla olan gərgin münasibətləri fonunda onu müdafiə edən anası idi.\n"Heç kimi vecinə almadan çalışmaq və güclənmək sənətcinin əsas məqsədidir: geridə qalan hər şey mənasızdır"\n"Rəsmin əsas elementi olan rəngi cizgilərdə və həqiqi təsvirdə həddindən artıq istifadə etdiyi üçün, yəni "həqiqi bir rəssam deyil,rəngkar" olduğundan dolayı" gördüyü işlər Paris İncəsənət Akademiyası tərəfindən dəfələrlə rədd edilmişdi. Sezan impersionizmdən yola çıxaraq yeni sənəti ifadə edən post-impersionizmin ən böyük ustası olmuşdu. O, eyni zamada 20-ci əsr janrlarının (kubizm, fovizm və abstrakt) təməlini qoyan fərdiyyətçi və yenilikçi bir sənətkarıydı. Modern rəssamlığın ən ciddi nümayəndələri Sezanı özlərinin inkişafında ən önəmli şəxs kimi gördüklərini bildirirdilər. Doğrudan da onun yeni məkan anlayışı və ənənəvi perspektiv qayda-qanunlarını inkar etməsi rəsm anlayışını yeniləmiş, "avtonom" rəsmin və rəsmi geometrik ünsürlərə ayıran yeni növ cərayanların meydana çıxmasına yardım etmişdi.\nSezanın əsərləri xüsusilə 1907-ci ildə Parisdə açılan "Salon d'Automne" sərgisində hərarətlə qarşılanmış və bu əsərlər XX əsr rəsm əsərlərinin ən önəmli nümunələri adlandırılmışdı. O, sonradan müasir rəssamlığım formalaşmasında mühüm rol oynayan fovlar, kubistlər və abstrakt rəssamlara: yeni nəslə çox ciddi şəkildə təsir etmişdi.\nKlod Mone-çiçəkləri sevən impressionist rəssam\nPol Qoqen-fransız rəssamı\nMüəllif: Cavid Ramazanov/ ann.az-a istinadən\n20 okyabr 2018, 12:27\nBütün ömrü boyu tanınmadı, öləndən sonra məşhurlaşdı...Belə sənətkar olmağı istəməzdim.Amma ,deyəsən,elə belələrindən olacağam.


Bakıda akkumulyator oğruları tutuldu | Xəbərlər\n11:17, 15 oktyabr 2018\nAkkumulyatorlar “Azərconnet” MMC-yə məxsusdur\nBakucity.az xəbər verir ki, paytaxtın Nizami rayonu ərazisində “Azərconnet” MMC-yə məxsus baza stansiyalarından hər birinin dəyəri 450 manat olan 12 ədəd akkumulyator oğurlanıb.\nƏməliyyat-axtarış tədbiri nəticəsində oğurluq hadisəsi törətməkdə şübhəli bilinən Bakı şəhər sakinləri Xəyal Zeynalov və Rasif Hüseynov saxlanılıblar.\nHəyata keçirilən əlavə əməliyyat tədbirləri nəticəsində onların müxtəlif vaxtlarda Qaradağ və Xətai rayonlarında yerləşən mobil operatorlara məxsus stansiyalardan da akkumulyatorlar oğurladıqları məlum olub.\nAraşdırma zamanı həmin şəxslərin oğurladıqları əşyaları Nərimanov rayonunda yerləşən əlvan metal qəbulu məntəqələrinə satdıqları müəyyən edilib.\nİstintaq zamanı məlum olub ki, R.Hüseynov üç ilə yaxındır qeyd edilən şirkətlə əməkdaşlıq edir. Bu səbəbdən o, baza stansiyalarının yerini əvvəlcədən bilib. Oğurluq hadisələri zamanı isə akkumulyatorlar X.Zeynalova məxsus yük maşını vasitəsilə daşınaraq satılıb.


Ayətullah Xumeyni hansı idmanda birinci olmuşdu? | sizinyol.com\nMərhum İmamın övladının müsahibəsində bir çoxlarının bilmədiyi maraqlı nöktələr var.\nƏhməd Xumeyni müsahibəsində deyir ki, onun atası güləşə maraq göstərirdi. Gimnastikaya isə digər idmanlardan daha çox diqqət göstərirdi. Kiçik yaşalrında hündürlüyə və qabağa atılma ilə məşğul olurdu. Hətta bir dəfə iki qolu , bir qıçı sındı. Baş sümüyü də dəfələrlə idman nəticəsində zədələnmişdi.\nHöccətul-islam Məsudi Xumeyni də nəql edir ki, Mərhum İmam Xumeyni Xomeyn şəhərində keçirilən qaçış müsabiqəsində birinci olmuşdu.\nSizinYol hawzah-a istinadən məlumat verir ki, Seyid Rza Təfrişi deyir: İmam Qumda cümə günləri futbol oynamaq üçün Xakfərəc adlanan məkana gedirdi. Bir gün Əbdül-kərim Hairinin yanında idim, bir əkinci gəlib şikayət etdi ki, bir neçə tələbə mənim tarlamı tapdayırlar. Cavan tələbə olan Ruhullah Xumeyni məsələyə belə cavab verir: “Bizim onun tarılasıyla heç bir işimiz yoxdur, bəzən topumuz tarlaya düşəndə ehtiyatla daxil olub götürürük.”\nİmam Xumeyninin futbolla bağlı başaq bir tələbə şikayətçisi də olub. Həmin tələbə Hairi Yəzdiyə İmamdan şikayət edib deyir ki, oyun zamanı bilərəkdən topu mənim üzümə vurur və bir neçə dəfə top burnumu qanadıb.\nİmam isə Hairi Yəzdiyə zarafatyana bir cavab verir:” Ağa mən müqəssir deyiləm, onun burnu o qədər böyükdür ki, hara vururam gedib burnuna dəyir.”


Ermənistanda və Azərbaycanda "zapravkaları" var, indi də Afrikada qızıl işinə girir... » Yenixeber.org - Oxu xəbərin olsun\nErmənistanda və Azərbaycanda "zapravkaları" var, indi də Afrikada qızıl işinə girir...ARAŞDIRMA\nYenixeber.org: Yakobaşvili tərəfdaşları ilə birlikdə qızıl, qurğuşun, tantal, kobalt və Afrikada hasil edilən digər xammalın alış-verişi ilə məşğul olacaq. O, 2017-2018-ci illərdə Afrika layihəsinə ümumilikdə 200 milyon dollar yatırım etməyi planlaşdırır.\nRusiyadakı mənbələr xəbər verir ki, gürcü iş adamı Ruandadakı “Tams” və Konqodakı “Sorqoso” şirkətlərində paylara sahiblənib. “Tams”ın saytında yazılanlara inansaq, bu şirkət 2017-ci ilin yanvar ayında təsis edilib və Konqoda, Rusndada, habelə Uqandada “3T Mineral”ın (digər adı ilə “münaqişəli minerallar”) əsas ixracatçısı olmaq niyyətindədir.\nYakobaşvili deyir ki, “Sorqoso” qurğuşunu, tantalı, kobaltı və litiumu cəngəllikdə çalışan fərdi hasilatçılardan alır və yük maşınları ilə Konqo Demokratik Respublikasının ikinci şəhəri sayılan Lubumbaşiyə daşıyır. “Oranın yolları qorxunc vəziyyətdədir! Mal qismən elə Konqoda satılır, bir hissəsi isə ixrac edilir”, - gürcü iş adamı bildirir.\nMənbənin bildirdiyinə görə, bu şirkət Gürcüstanın Poti şəhərində limana malikdir və illik 7-8 milyon ton neft məhsullarınn nəqli imkanı var. Həmçinin şirkətin Gürcüstanda, Ermənistanda, Azərbaycanda və Qazaxıstanda 200-dən çox yanacaqdoldurma məntəqəsini birləşdirən şəbəkəyə sahib olduğu qeyd edilir.(virtualaz)\nOxunub: 7162Tarix: 11-01-2018 22:06\nPULLARI BAKIDA QAZANIR, RUSİYADA XƏRCLƏYİR -Neftimizin hesabına xeyriyyəçilik edir\nPlanetin ƏN NÜFUZLU şəxsinin adı açıqlandı- SİYAHI\nBill Geytsi qabaqlayan Ceff Bezos dünyanın ən varlı insanı oldu\nBakı sakinindən “Aqro-Vest DC” şirkətinə qarşı ittiham- ŞİKAYƏT\nHasilat biznesinə 200 milyon avro yatıran oliqarx kimdir?


Təcili Arıqlamaq İstəyirəm Deyənlər-Diqqət! » wWw.Qadinlar.Biz ~ Qadınlar Bir Incidir! Populyar Qadın Saytı\nTəcili Arıqlamaq İstəyirəm Deyənlər-Diqqət!\nTarix: 13-03-2013, 08:00\nŞərhlər: Baxılıb: 12603\nSəs ver: Kilo çoxluğu ciddi bir sağlamlıq problemidir və bir an əvvəl xilas olmanız lazımdır. Kilo evliliklərdə belə problem çıxarda bilən bir ünsür olduğundan ötəri yalnız sağlamlıq deyil ailə həyatımızı da təsir etməkdədir. Təcili arıqlamaq istəyirəm deyən kəslərin möhkəm bir diyet etmədən əvvəl özlərinə olan güvənlərinin tam olduqlarını hiss etmələri çox əhəmiyyətlidir.\nTəcili arıqlamaq əvvəlcə çox təhlükəli vəziyyətlər meydana çıxara bilər. Təcili arıqlamaq istəyən kəslərin zəifləmə həbləri mövzusunda bir az əsəbləşərək çox istifadə etmələri ölümləriylə belə nəticələnə bilməkdədir. Bu cür xəbərləri bəzi zamanlarda eşidirik və bu səbəblə təcili arıqlamaq istəsəniz belə zəifləmə həbi istifadə etməmənizi təklif edirik.\nTəcili arıqlamaq üçün bəziləri isə gün içərisində heç yemək yeməyərək və ya yedikləri yeməklərdən 5 dəqiqə sonra istifra etmə üsuluyla çıxartmaları da eyni şəkildə təcili zəifləmək istəyirəm deyən kəslərin sağlamlıqlarını ciddi dərəcələrdə təhlükəyə atmaqdadır.\nQısa yoldan arıqlama üçün bu qədər sağlamlığınızı riskə atmayaraq bir az daha uzun lakin daha sağlam diyet üsulları şəklində zəifləməniz çox daha uyğun olacaq.\nTərcümə etdi: PRETTY_GİRL loading... PRETTY_GIRL\n1 həftəyə 3 kilo arıqla


Sülhməramlılar Qarabağda olmalı idimi? | Azadliq\nHome Aktual Sülhməramlılar Qarabağda olmalı idimi?\non: Noyabr 11, 2020 In: Aktual, Cəmiyyət\nÜzr istəyirəm, ən yumşaq ifadə ilə desəm, bəzi düşük xiyarlar dünəndən Rusiya qoşunlarının hazır gözləyib, gecə ilə Qarabağa girməsindən narahat olanlara min söz deyiblər. Gah deyirlər qələbəyə sevinə bilmirlər, gah deyirlər İlham Əliyevə müxalifdirlər, gah deyirlər torpaqlarımızın azad edilməsini istəmirdilər və s. və ilaxır. Sanki, ölkədə tək vətənpərvərlər bunlardır və Şuşanın azad edilməsi təkcə bunları sevindirib, rus əsgərlərinin Qarabağa girməsinə üzülənlər Şuşanın azad edilməsini istəmirmiş filan.\nMən də rus əsgərlərinin Qarabağa gecə ilə soxulmasından narahatam və bunu dünən yazmışam. Elə düşük xiyarlardan da, VTB kimi rus bankında işləyən ştatlı trollar da mənə də bəzi şərhlər yazıblar. Biri hətta yazmışdı ki, orduya yardım adı ilə biznes qurmuşdunuz, müharibə dayandı deyə üzülürsünüz. Görün, şərəfsizliyin, düşüklüyün, səviyyəsizliyin həddi nə qədər aşağı düşə bilərmiş. Təbii ki, bizim gecə-gündüz işlərimizə belə səviyyəsizlərin verdikləri dəyər yox, hərbi hissə komandirləri, zabitlərin verdikləri dəyər önəmlidir və zamanla bu barədə də yazacam.\nQələbəni coşqu ilə qeyd edib, soyuq başla oxuyacaqsınızsa, normal, mədəni şəkildə fikirlərinizi bildirəcəksinizsə, rus qoşunlarının gəlməsinə niyə üzüldüyümüzü, niyə narahat olduğumuzu geniş yazım, müzakirə edək. Yox, “Horvorddo bono oyrodoblor? Qolobomozo ostomorsonoz” deyib, düşüklüyə davam edəcəksinizsə, başqa yerdə oynayın.\nAzərbaycan ordusu və siyasi hakimiyyəti Türkiyənin də bir çox sahədə dəstəyi ilə çox uğurla hərbi əməliyyatları davam etdirib, illərlə işğal edilmiş torpaqları günlər və həftələr içində ard-arda azad edirdi. Hamımız da buna görə sevinir, bir yumruq kimi birləşirdik, hər kənd, qəsəbə, rayon azad ediləndə bütün varlığımızla sevinirdik.\nŞuşanın azad edilməsindən sonra ermənilərin diz çökdüyü, döyüş taqəti qalmadığı, Qarabağdan tam çıxmaqlarının an məsələsi olduğu görünürdü. Belə bir vaxtda döyüşlərdən əvvəl də, döyüşlər zamanı da Ermənistana sayı-hesabı bilinməyən texnika, raket verən Rusiya gecə ilə müdaxilə etdi. O Rusiya ki, verdiyi və Ermənistanın atdığı raketlər cəbhədə əsgər və zabitlərimizi hədəf almışdı, Gəncədə, Bərdə və Tərtərdə mülki insanlarımızı, Mingəçevirdə strateji obyektləri.\nBir anlaşma, bəyanatla gecə ilə 15 yük təyyarəsi qoşun və texnika Azərbaycan ərazisinə, Qarabağa girdi. Bunun hüquqi tərəflərini hüquqşünaslar müzakirə edərlər. Bəziləri imzalanan anlaşmanın qoşunların ölkəyə girməsinə əsas vermədiyini, qoşunların girməsinin hərbi müdaxilə olduğunu bildirirlər.\nErmənilərə Qarabağda yaşamağa icazə verilməli idimi? Azərbaycan tərəfi etnik təmizləmə aparmadığını deyirsə, Azərbaycan müstəqil olanda orada etnik ermənilər yaşayıbsa, bu gün də orada ermənilərə yaşamağa icazə verilməli idi, ancaq bunu Azərbaycan tərəfi bütün erməni qoşunlarını çıxardıqdan sonra, öz iradəsi ilə etməli idi, Rusiyanın diqtəsi ilə yox.\nSülhməramlılar Qarabağda olmalı idimi? Münaqişənin iki xalq arasında yaratdığı dərin yaralardan sonra etnik ermənilərin orada “bizi qıracaqlar” şüvəni salmaması üçün və beynəlxalq təzyiqlərin azalması üçün bəli, sülhməramlılar da olmalıdır. Ancaq ermənilərə hər zaman dəstək olmuş Rusiya qoşunlarından ibarət yox. Həm də tək Rusiya qoşunlarından ibarət olmamalıdır.\nMən bu məsələdə iqtidarı da qınaya bilmirəm. Bəlkə də ən pis bir neçə seçim arasından Azərbaycana ən az mənfi təsirləri olan seçilib. Ancaq Azərbaycanın illərdir öz torpaqlarında rus qoşunlarını istəmədiyi bilinirdi. Bunu rus qoşunlarının 90-cı illərin əvvəllərində Azərbaycanda etdiklərini unutmayan vətəndaşlar da istəmirdilər və istəmirlər. Bəlkə də iqtidar “bu dəfə də bura qədər gedə bildik” yanaşması ilə buna razılaşıb.\nAzərbaycan, Rusiya və Ermənistan prezidentlərinin bəyanatlarının 3-cü bəndində rus qoşunlarının Dağlıq Qarabağdakı təmas xətti və Laçın koridoru boyunca yerləşdiriləcəyi yazılıb. Deyə bilərsinizmi, bu təmas xətti nədir?\nAnlaşmaya görə Şuşadan yan keçən və Xankəndinə gedən başqa bir yol tikiləcək və bu yola nəzarət Rusiya sülhməramlılarına veriləcək. Azərbaycan öz ərazisində nəzarəti tam bərpa edirsə, Ermənistandan gələn və Qarabağda yaşayacaq ermənilər niyə indiki yolla yox, yeni tikiləcək yolla gedib-gəlməlidir?\n“Qarabağın statusu ilə bağlı anlaşmada heç bir maddə yoxdur, deməli Qarabağın statusu da müzakirə mövzusu deyil” demək də doğru deyil. Anlaşmaya bu maddənin daxil edilməməsi həm Ermənistanın tam müstəqillik, yaxud ən ali muxtariyyət statusu almamasına görə etirazları, Azərbaycan tərəfinin də hansısa status verilmə halında olacaq narazılıqları sakitləşdirmək üçün ertələnən və anlaşmaya salınmayan maddədir. Dağlıq Qarabağın statusunun müzakirəsi sonraya saxlanmış məsələdir, bağlanmış məsələ deyil.\n“Ermənistan bu anlaşmaya etiraz edir, deməli bizim xeyrimizədir” yanaşması da yanlış yanaşmadır. Erməni xalqı hətta məğlub olduqları halda, Ermənistan rəhbərliyinin “biz heç olmasa, Qarabağı müəyyən mənada xilas etdik, tam itirmədik” dedikləri halda buna etiraz edirlər. Biz isə qalib tərəf olduqda anlaşmanı sorğulayan kimi içimizdəki ağıllılar ağız büzürlər ki, sorğulamayın, narahat olmayın, hər şey əladır.\nXankəndi, Xocavənd, Xocalının kimin nəzarətində qalacağını, oranın hüquqi və faktiki nəzarətinin kimdə olacağını bilirsinizmi? İmzalanmış bəyanatda bu yaşayış məntəqələrinin Azərbaycanın tam nəzarətində olacağı açıq yazılmayıb, əksinə, sülhməramlıların Dağlıq Qarabağla Ermənistan arasında rahat gediş-gəlişə nəzarət edəcəyi yazılıb, “təmas xətti boyunca” ifadəsi yazılıb. İzah edə bilərsinizmi, Azərbaycan ərazi bütövlüyünü bu anlaşma ilə tam təmin edibsə, təmas xətti kiminlə olan təmas xəttidir və nə təmas xəttidir?\nQısacası, kimsə bu suallardan narahat olmayıb, sevinirsə, sevinsin, bayram etsin. Kimsə “qan tökülməsi dayandı, yaxşıdır” deyirsə, desin. Amma icazə verin bu suallar ətrafında düşünən və rus qoşunlarının gecə ilə Qarabağa daxil olub, bu qədər qeyri-müəyyənlik yaradan anlaşmadan narahat olanlar da narahatlıqlarını ifadə etsinlər.\nƏmin olun ki, onlar sizdən az sevmirlər Vətəni və Qarabağın işğaldan tam azad edilməsini sizdən az istəmirlər, şəhid xəbərlərinə sizdən az üzülmürlər, ordumuzun irəliləməsi üçün sizdən az iş görməyiblər və azad edilmiş torpaqlarımızın xəbərlərinə sizdən az sevinməyiblər.


Füzuli RİH şəhid anasının səs yazısına münasibət bildirdi - Azinforum.az İnformasiya Portalı\nAna səhifə / Bölgələr / Füzuli RİH şəhid anasının səs yazısına münasibət bildirdi\nFüzuli RİH şəhid anasının səs yazısına münasibət bildirdi\nFüzuli Rayon İcra Hakimiyyəti sosial şəbəkələrdə yayılan şəhid anasının səs yazısına münasibət bildirib.\nHəmin münasibəti olduğu kimi təqdim edirik:\n“Bildiririk ki, sosial şəbəkələrdə yayılan səs Vətən müharibəsi şəhidi Abasov İlham Əli oğlunun anası Abbasova Qönçə Şiraslan qızına aiddir. Səs yazısında səsləndirdiyi “İcra başçısı şəhidin qardaşına təpik atdı, şəhid anasını təhqir elədi” kimi ifadələr tamamilə həqiqətə uyğun deyil. Həmçinin onuda qeyd edim ki, Füzuli RİH başçısı məlum səbəbdən rayonda yoxdur. Şəhidin aliə üzüvlərini RİH başçısının müavinləri Vüqar Teymurov və Gülbahar Eyvazova qəbul edib.\nŞəhid anası Abbasova Qönçə Şiraslan qızı Füzuli rayonu Yuxarı Dilağarda kəndində daimi qeydiyyatdadır. Hal-hazırda Füzuli rayonu 3 saylı Qayıdış qəsəbəsi, ev 114-də yaşayır. Şəhid ailəsi kimi Rayon İcra Hakimiyyətində mənzil növbəsinə götürülmüş və müvafiq sənədlər aidiyyəti üzrə Azərbaycan Respublikasının Əmək və Əhalinin Sosial Müdafiəsi Nazirliyinə göndərilmişdir. 11000 manat birdəfəlik sığorta ödənişi, 3000 manat dəfn xərci, Heydər Əliyev fondu tərəfindən 10000 manat, Yaşat fondu tərəfindən isə 5842 manat maddi yardım olunub. Şəhidin doğum günü televiziya kanallarında işıqlandırılıb. RİH tərəfindən müxtəlif vaxtlarda bayram sovqatları və ərzaq bağlamaları ailəyə təqdim edilib.\nFüzuli rayon “Qayıdış” 3 nömrəli tam orta məktəbdə sinifə Şəhid Abbasov İlham Əli oğlunun adı verilib. Bu münasibətlə keçirilən tədbirdə RİH-nin Vətən müharibəsi iştirakçıları və şəhid ailələri ilə işin təşkili şöbəsinin müdiri Misirli Hafiz və şəhidin yuxarıda adı çəkilən ailə üzvləri iştirak etmişdir. Şəhidin qardaşı Abbasov Xaliq Əli oğlu Yuxarı Dilağarda kəndində daimi qeydiyyatdadır və hal-hazırda Füzuli rayonu 3 saylı Qayıdış qəsəbəsi, ev 114-də yaşayır. Xaliq Abbasovun heç bir ali və orta ixtisas təhsili yoxdur. Xaliq Abbasova 15.12.2020-ci ildə 17 Saylı Ərazi Məşğulluq mərkəzi tərəfindən özünüməşğulluq proqramı çərçivəsində 2 baş iribuynuzlu heyvan və 400 kq yem verilib. Əlavə olaraq DOST iş mərkəzində işlə təmin olunmaq üçün sənədləri göndərilib, lakin özünüməşğulluq proqramı çərçivəsində iribuynuzlu heyvanla təmin olunduğu üçün imtina gəlmişdir. Bundan əlavə Füzuli Aqroparkda və Qaçqınların və Məcburi Köçkünlərin Mənzil İstismar Departamentinin Füzuli rayon şöbəsində iş təklif olunmuş lakin imtina etmişdir. Bir daha əminliklə bildirirəm ki, Respublikamızın hər bir bölgəsində olduğu kimi Füzuli rayonunda da Şəhid ailələri, Qazilər və müharibə iştirakiçıları daim diqqət məkəzindədir. Rayon rəhbərliyi tərəfindən və onun tapşırıqlarına əsasən onlar mütamadi olaraq ziyarət edilir, problemləri dinlənilir və həlli istiqamətində müvafiq işlər görülür”.\nÖncəki Azərbaycanda artıq evdən işləməyə icazə veriləcək (VİDEO)\nNövbəti İlham Əliyev Vladimir Zelenski ilə görüşmək üçün sabah Kiyevə gedir


Necə Yeni ilə arzuya fala baxmaq olar -QREAT.AZ\nMaraqlı Məsləhətlər » Maraqli Məsləhətlər » Necə Yeni ilə arzuya fala baxmaq olar\nYeni ilin bayram edilməsi belə mistik mərasimlə ayrılmaz surətdə bağlıdır, fala baxma kimi. Yeni il bayramlarına fala baxmaların növlərinin böyük miqdarı mövcuddur. Seçim yalnız sizin fərdi üstün tutmalarınızdan və mərasim üçün uyğunlaşmaların mövcudluğundan asılıdır.\nKağızın köməyi ilə arzuya fala baxmaq üçün, qabaqcadan təmiz kağızın tikəsini, qələmi və şamı hazırlamaq lazımdır. Bu fala baxmanın mənası sadədir, çünki arzunun icrası üçün qüllə saatlarının döyüşü zamanı tez vərəqdə arzunu yazmaq, şamın köməyi ilə yandırmaq lazımdır, və külü istənilən içkiylə qədəhə atmaq və içmək.\nSuda Fala baxma\nSu qədimdən öz sehrli xüsusiyyətləriylə məşhur olur, çünki keçmişi, indini və gələcəyi əks etdirmək qabiliyyətinə malikdir. Əgər siz suyun köməyi ilə arzunun icrasına fala baxmaq istəyirsinizsə, onda iki stəkan götürmək, hansılardan ki, birinə suları tökmək lazımdır. Arzunu fikirləşin, aktiv hərəkətlə stəkandan suyu stəkana tökün, və sonra səthə baxacaqsınız, hansının ki, siz stəkanları saxlayırdınız. Suyun qalan bir və ya iki damcısı onu göstəririrlər ki, sizin arzunuz mütləq həyata keçiriləcək.\ngüzgüdə Fala baxma\nƏnənəvi güzgü fala baxma üçün əsas alətlərdən biri hesab edilir. Bilmək üçün, sizin arzunuz həyata keçəcək ya yox, kiçik güzgünü, suyla doldurulmuş büllur yüksək həcmi və üç-dörd şam götürün. Şamları yandırın və həcmin ətrafında qoyun, güzgü dal fonda yerləşdirəcəksiniz. Maksimal rahatlamağa və öz arzunuza fokuslanmağa çalışın. Güzgüyə su vasitəsilə diqqətlə baxırsınız, əks etmədə bir neçə dəqiqə sonra simvol çıxa bilər, hansı ki, sizə gizlicə deyəcək necə arzunu həyata keçirmək olar.\nTarix: 2017 yan 5 Teqlər: Maraqli\tBaxılıb: 2454


Azərbaycanda 15-16 yaşdan sonra uşaqlar arasında intihar halları artır\n09 Mart 2016 - 18:06\nBunu trend.az-a Azərbaycan Səhiyyə Nazirliyi Psixi Sağlamlıq Mərkəzinin direktoru Fuad İsmayılov deyib.\nOnun sözlərinə görə, yeniyetmə yaşlarında intihara cəhd səbəbləri arasında ilkin yerdə romantik münasibətlər, ikinci yerdə isə abituriyentlik dayanır:\n“15-17 yaşlı yeniyetmə gərgin və stressli dövr keçirir. İstədiyi nəticə olmayanda bəzən bunu qəbul edə bilmir. Bəzilərinə isə qoyulan tələbləri yerinə yetirə bilmədiyi üçün ailəsi təzyiq göstərir. Nəticədə psixoloji durumu normal vəziyyətdə olmayan yeniyetmə intihar yolunu seçir”.\nF.İsmayılov bildirib ki, intihara digər səbəb uşaqların keçid dövrü problemidir.\nOnun sözlərinə görə, həmin müddətdə uşaqların müstəqillik arzusu baş qaldırır. Bu zaman ailədə valideynlə uşaq arasında tez-tez konfliktlər ortaya çıxır:\n“Hətta çox xırda məsələlər üstündə evdə ciddi söz-söhbət yaranır. Məsələn, uşaq bahalı telefon istəyir, valideyn isə onu almağa imkanının olmadığını bildirir. Bu kimi hallarda uşaqlar valideynlərinin acığına, onları cəzalandırmaq üçün intihar edirlər”.\nHazırda iki əsas tip yanlış valideyn davranışının olduğunu deyən mərkəz direktoru qeyd edib ki, birinci tipə aid olanlar övladlarının maddi təminatını ödəməklə işini bitmiş hesab edir, problemləri ilə maraqlanmır, qayğısına qalmırlar. Digər tip valideynlər isə uşaqlarını həddən artıq sıxırlar, onlarla çox ciddi rəftar edir, lazımsız qadağalar qoyurlar və s.\nAilə, Qadın və Uşaq Problemləri üzrə Dövlət Komitəsinin sədr müavini Sədaqət Qəhrəmanova trend.az-a açıqlamasında uşaqlar arasında intihar hallarının qarşısının alınması məqsədilə internet təhlükəsizliyi sisteminin yaradılmasını vacib sayıb.\nS.Qəhrəmanova bildirib ki, uşaqlar arasında intihar hallarının qarşısının alınması psixoloq institutunun formalaşması məsələsini də aktuallaşdırır. Bu istiqamətdə, xüsusilə məktəb psixoloqları ilə işlər daha da gücləndirilməlidir.\nKomitə rəsmisi hesab edir ki, orta məktəbdən əlavə əsas məsuliyyət valideynlərin üzərinə düşür.\nQeyd edək ki, Azərbaycanda 2008-ci ildə 58, 2009-cu ildə 54, 2010-cu ildə 51, 2011-ci ildə 28, 2012-ci ildə 60, 2013-cü ildə 71, 2014-cü ildə isə 50 uşaq intihar edib.\nÜmumilikdə dünyada intihar hallarının 60%-i yaz-yay aylarında baş verir. Belə hesab edilir ki, intiharın əsasını, yəni 70%-ni depressiya təşkil edir. Ümumiyyətlə isə depressiya keçirən insanların 15%-i intihar edir. İntiharların 41%-nin səbəbi məlum deyil, 19% cəzalanma qorxusuna görə, 18% ruhi xəstəliyə, 18% evdəki məhrumiyyətlərə, 6% ehtirasa, 3% pul itkisinə, 1,4% həyatdan bezdiyinə, 1,2%-i isə fiziki xəstəliyə görə baş verir.


Siqareti tərgitməyin asan yolu – 21 gün… – Yenicag.Az\nAna Səhifə Sağlamlıq Siqareti tərgitməyin asan yolu – 21 gün…\nYeni Çağ Media Qrupu – Fevral 12, 2020 - 09:40\nYenicag.az qarışımı təqdim edir:\n-1 stəkan limonun suyu\n-200ml çobanyastığı çayı\n– 1stəkan qreypfrut suyu\n– 300ml kakos yağı\n– 30 ml zeytun yağı\n– 5 qr təzə kəklikotu\nKəklikotundan başqa sadalanan bütün ərzaqları bir birinə qataraq qarışdıraq. Hazır olandan sonra kəklikotunu da əlavə edib bir dəfə də qarışdırmaq lazımdır.\nSiqaret çəkmək istədiyiniz zaman için. Əgər içə bilməsəniz, burnunuza, dodağınızın üstünə bir qədər çəkin.\nTəsirini görmək üçün, ara vermədən 21 gün fasiləsiz istifadə edilməlidir.\nQeyd edək ki, təbii üsulları yoxlayıb nəticə əldə edə bilməmisinizsə, uzmanlara müraciət edin.


2014-2019-cu illərdə baş verən gəmi qəzalarının sayı açıqlanıb – mustaqil.az\n2014-2019-cu illərdə baş verən gəmi qəzalarının sayı açıqlanıb\nSon zamanlarda baş vermiş gəmi qəzalarının sayının və nəticələrinin araşdırılması müsbət tendensiya nümayiş etdirib, belə ki, əvvəlki dövrlərə nisbətən dənizçilər arasında daha az tələfat müşahidə olunur.\nMüstəqil.Az xəbər verir ki, 2014-cü il yanvarın 1-dən 2019-cu il dekabrın 31-nə qədər olan dövrü əhatə edən statistikanı Avropa Dəniz Təhlükəsizliyi Təşkilatı (EMSA) açıqlayıb.\nStatistikaya əsasən, 2019-cu ildə 3062 dəniz qəzası qeydə alınıb. 2018-ci ildə baş vermiş ciddi qəzaların sayı 106-dır. Bu da 2017-ci ildəki qəzaların sayından 68% çoxdur. Lakin 2019-cu ildə baş vermiş ciddi qəzaların sayı 63-ə enib. Batmış gəmilərin sayında da analoji tendensiya müşahidə olunur. 2019-cu ildə 21 ədəd gəmi batıb, 2018-ci ildə bu rəqəm daha böyük idi.\n2014-2019-cu illər ərzində 320 gəmi qəzası baş verib və bu qəzaların nəticəsində 496 nəfər dünyasını dəyişib. Bu rəqəmin 88.3%-i gəmi heyətinin üzvlərinin payına düşür. 2015-2017-ci illər ərzində bu rəqəm azalsa da 2018-2019-cu illərdə bu rəqəmdə yenidən artım nəzərə çarpır.\n2014-2019-cu illər ərzində gəmilərdə baş vermiş 5424 bədbəxt hadisə nəticəsində 6210 nəfər müxtəlif xəsarət alıb.\nMüşahidələr onu göstərir ki, 2019-cu ildə sərnişin və balıqçı gəmiləri istisna olmaqla, bütün tip gəmilərin qəzalarının sayında azalma var. 2019-cu ildə 1382 ədəd yük gəmisinin iştirakı ilə baş vermiş qəzaların nəticəsində 19 nəfər həlak olub, 1 gəmi batıb. 2014-2019-cu illər ərzində 91 balıqçı gəmisi batıb.\nSərnişin gəmilərinin iştirakı ilə baş vermiş qəzaların yarısı Ro-Ro tipli gəmilərin payına düşür. Buna baxmayaraq, 2014-cü ildən bəri bu tip gəmilərin qəzalarının və qəza nəticəsində həlak olanların sayında azalma qeydə alınıb. 2019-ci ildə Ro-Ro tipli bir ədəd gəmi batıb.\n2018-ci ildə 2 ədəd təchizat gəmisi qəza nəticəsində batıb. 2015-ci ildə az rəqəm olsa da 2019-cu ildə say kəskin artıb. “Bourbon Rhode” gəmisinin qəzaya uğraması nəticəsində 4 nəfər həlak olub 7 nəfər isə itkin düşüb.\nNaviqasiya qəzaları, yüngül toxunma qəzaları və saya oturma halları ümumilikdə 44% təşkil edir. Texniki nasazlıq ucbatından baş vermiş qəzaların sayı isə 21.8%-dir.\nGəmidən dənizə yıxılma hadisələrinin sayı 10%-ə bərabərdir.\nAvropa Dəniz Təhlükəsizliyi Təşkilatının (EMSA) fikrincə, qəzaların böyük əksəriyyəti daxili sularda, daha dəqiq desək, limanların yaxınlığında baş verib.\nPrevious Gənc dənizçi: – Dəniz bizə dözümü, səbri, uzaq olmaqla yaxın olmağın fərqini öyrətdi\nNext Çinin ilk aviadaşıyıcı gəmisinin inşası başa çatmaq üzrədir


MM-in Sedr muavini: "Abel Meherremov yaddan cixarmamalidir ki…" - Azadliq Xeber\nMM-in Sedr muavini: "Abel Meherremov yaddan cixarmamalidir ki…"\n“Kimliyindən asılı olmayaraq, hər kəs qanun qarşısında bərabərdir. Karantin qaydalarını pozan yüksək rütbəli məmur, vəzifəlilər qanunu pozursa, hüquq-mühafizə orqanları mütləq ölçü götürməlidirlər. Hüquq mühafizə orqanlarından xahiş edirəm ki, toy mərasimi təşkil edən, Prezident Administrasiyasının sabiq rəhbəri Ramiz Mehdiyevin kürəkəni, sabiq millət vəkili İlham Əliyev və qudası cərimələnməlidirlər. Buna da təəssüf edirəm ki, həmkarımız Siyavuş Novruzov toyda iştirak edib. Üstəlik, mətbuata verdiyi açıqlamasında iştirakına haqq qazandırıb”.\n“Şəhər və rayonlarda karanatin dövründə toy, məclislər təşkil etmək istəyən sadə insanlar cərimələniblər, eynilə də bu sərt addım qanunu pozan məmurlara, özlərini qanundan yüksək tutanlara şamil olunmalıdır. Ortaya çıxan nəticə budur ki, qanun təkcə kasıb və sadə insanlar üçün nəzərdə tutulmayıb.


Biznesin alqı-satqısı - Smeltd.az\nAzərbaycanda biznes alqı-satqısı\n2020-ci ildə EuСham Avropa sahibkarlıq təşkilatı biznes üçün ən əlverişli şəraitə malik ölkələrin reytinqində Azərbaycanı 41-ci yerdə yerləşdirmişdir. Reytinqin tərtib olunmasında ümumdünya bankının analizi və korrupsiyanın qəbul olunma indeksi nəzərə alınmışdır. EC şirkəti elektron bəyannamələrin tətbiq edilməsi ilə bağlı işləri və qabaqcadan bəyan etmə xidmətini yüksək qiymətləndirilmişdir.\nVergi xidməti tərəfindən həyata keçirilən islahatlar beynəlxalq reytinqlərdə yüksək nəticələrə nail olmaq üçün zəmin yaradır. Ümumdünya Bankının dünyanın 190 ölkəsində biznesin həyata keçirilməsinin asanlığı üzrə öz reytinqini təqdim edən “Doing Business 2019” adlı hesabatında Azərbaycan Respublikası mövqeyini irəlilədərək, 25-ci yerdə qərarlaşmışdır.\nBizim mütəxəssislərin təcrübəsi minimal hüquqi risk və xərc qarşılığında hazır biznesin\nalqı-satqısını həyata keçirməkdə Sizə yardım edəcək.\nBiznes alqı-satqısı zamanı tərəfimizdən göstərilən xidmətlər\n“SME” MMC şirkəti hüquq xidmətləri bazarında biznesi “almaq”, “satmaq”, “satışa” hazırlamaq və ya əldə edilmiş biznesi müstəqil ekspertlər komandasının köməyi ilə yoxlamaq niyyətində olan müəssisə və təşkilatlara, biznes sahiblərinə özünü peşəkar yardım təklif edən təcrübəli mütəxəssislər komandası kimi tanıdıb.\nBizim mütəxəssislərimiz öz fəaliyyəti çərçivəsində biznesin, əmlakın və aktivlərin “satışı” ilə əlaqədar əqdlərin müşayiət edilməsi üzrə xidmətlərin ayrılmaz hissəsi olan aşağıdakı hüquqi xidmətləri göstərir:\nŞirkətin məlumatlarının və sənədlərinin qüvvədə olan qanunvericiliyə uyğunluğunun hüquqi cəhətdən yoxlanması;\nHazır biznesin satışı ilə bağlı sövdələşmələrin hüquqi müşayiəti;\nDanışıqlarda iştirak, əqdlərin sxemlərinin işlənib hazırlanması;\nHazır biznesin alqı-satqısı ilə bağlı əqdin rəsmiləşdirilməsi, təşkil olunması və onun reallaşdırılması;\nHüquqi sənədlərin, o cümlədən protokolların, razılaşmaların, aktların, qərarların və s. tərtib olunması;\nDanışıqlarda iştirak, sövdələşmə sxemlərinin işlənib hazırlanması;\nBiznesin alqışı və ya satışı zamanı onun qiymətləndirilməsi;\nQeydiyyat prosedurlarının dəstəklənməsi.\nBiznesin alışının hüquqi müşayiəti\nMüəssisənin alışının müşayiəti müəssisəyə dair bütün informasiyanın hərtərəfli analizini, məxfi məlumatın və ya gələcək işgüzar fəaliyyətə mənfi təsir edə biləcək amillərin yoxlanmasını zəruri edən mühüm prosedurdur.\nAlqı-satqı müqavilələrini müşayiət edən təcrübəli hüquqşünaslar vacib məqamlara diqqət yetirir: şirkətin borcları və ya öhdəlikləri şəklində ehtimal olunan əqdin dəyərini yoxlayır, sahibkar əvəz olunandan sonra şirkətin fasiləsiz işinin təmin olunmasına diqqət yetirir.\nBu illər ərzində biz etibarını qazandığımız, sonradan dostlarımıza çevrilən bir çox müştəri qazanmışıq. “SME” MMC şirkətinin Azərbaycanda 700-dən artıq şirkətin biznes sahibinə birbaşa çıxışı var. Saytlar üzərindən və ya vasitəçilərin köməyi ilə tapılması mümkün olmayan hazır biznes satışı ilə bağlı bir çox cəlbedici təkliflər bizə daxil olur.\nİşgüzar reputasiya şirkətimizin mühüm strateji üstünlüklərindən biridir;\n“SME” MMC şirkətinin Azərbaycanda 700-dən artıq şirkətin biznes sahibinə birbaşa çıxışı var;\nBiz biznes-planları işləyib-hazırlayır, biznesin qiymətləndirilməsi ilə məşğul oluruq (bu xidmətlər biznesin alışı ilə bağlı qərar qəbul etmək üçün tələb oluna bilər);\nBiz əməkdaşlarımızın bilik və təcrübəsinə əminik. Onların hər biri – öz işinin yüksək səviyyəli peşəkarıdır;\nMüştərilərimizdən biznes satışı ilə bağlı cəlbedici təkliflər bazası.


Sarkisyanın Baden-Baden səfərləri ilə bağlı cinayət işi qaldırılıb\n2021, 08 Dekabr, çərşənbə, Bakı vaxtı 23:36\nTəhqiqat jurnalistlərinin iddiasına görə Sarkisyan bu kurort şəhərində 10 ildə 16 dəfə olub\nErmənistanın Xüsusi İstintaq Xidməti keçmiş prezident Serj Sarkisyanın prezidentliyi dövründə Almaniyanın Baden-Baden kurortuna səfərləri ilə bağlı cinayət işi qaldırıb.\nAzadlıqRadiosunun Erməni xidməti - Azatutyunun verdiyi xəbərə görə ittihamnamədə deyilir ki, bu işdə “vəzifə səlahiyyətlərindən sui-istifadə edilməsi ehtiyatsızlıq üzündən ağır nəticələrə səbəb olub”.\nBu barədə məlumatı prokurorluq orqanlarına “Məlumatlı Vətəndaşlar Birliyi” ictimai təşkilatı təqdim etmişdi.\nBaş prokururluq öz növbəsində bu məlumatı araşdırılması üçün Xüsusi İstintaq Xidmətinə göndərmişdi.\nMəlumatda deyilir ki, keçmiş prezidentin istifadəsinə verilmiş təyyarə 2008-2017-ci illərdə yüksək vəzifəli şəxslərə xidmət edib və heç bir rəsmi səbəb olmadan dövlət vəsaiti hesabına Almaniyanın bahalı Baden-Baden kurortuna ondan çox uçuş yerinə yetirib.\nProkurorluq Serj Sarkisyanın Baden-Baden səfərlərini araşdıracaq\nKonkret müttəhim və ya şübhəli yoxdur\nXüsüsi İstintaq Xidmətindən oktyabrın 12-də Azatutyuna verilmiş məlumata görə materialların araşdırılması zamanı məlum olub ki, göstərilən müddətdə Serj Sarkisyana xidmət edən təyyarə Baden-Badenin Karlsrue aeroportuna çoxsaylı uçuşlar edib.\nMəlumatda deyilir ki, bəzi hallarda reyslər mövcud qaydaların pozulması ilə təşkil olunub.\nBaşqa sözlərlə sözü gedən uçuşlar üçün prezident aparatından yazılı və rəsmi sifariş verilməyib.\nBu da bildirilir ki, hazırda bu iş üzrə prosessual status baxımından konkret olaraq heç kim şübhəli və ya müttəhim qismində keçmir.\nXüsusi İstintaq Xidməti bundan başqa təfərrüatlar verməyib.\nSerj Sarkisyanın vəkili Amram Makinyan cinayət işinin qaldırılmasıa dair məlumata malik olmadığını deyib:\n“Qanuna görə respublika prezidentinə müvafiq sosial qarantiyalar verilir. Əgər bu işə görə cinayət işi qaldırılıbsa, mən bundan daha əsassız cinayət işi görməmişəm...”\nSentyabrın ortalarında Ermənistanın FIP.am jurnalist təhqiqatı saytı keçmiş prezidentin Almaniyaya səfərləri barədə bir sıra iddialar irəli sürmüşdü.\nTəhqiqat hesabatında deyilirdi:\n“Ermənistanın keçmiş prezidenti Serj Sarkisyan 10 illik prezidentliyi dövründə dəfələrlə dövlət hesabına və hökumət təyyarəsi ilə Almaniyanın məşhur Baden-Baden kurortuna səfər edib”.\nFaktların yoxlanması üzrə araşdırma platformasının iddiasına görə Sarkisyan bu kurort şəhərində 10 ildə 16 dəfə olub.\nSaytın yazdığına görə, bu səfərlərdən biri də 2016-cı ilin dördgünlük müharibəsindən dərhal sonra yer alıb.\nTəhqiqatçıların iddiasına görə Sarkisyan həmin ilin 6-7 aprelində Almaniyaya rəsmi səfərindən də Baden-Badenə baş çəkmək üçün istifadə edib.\nHakim partiyadan olan bir deputat keçmiş prezidentin Baden-Badenə qumar oynamaq üçün getdiyini iddia edirdi.\nSarkisyan bu ittihamları rədd edir.


Kliçkodan milli komandamıza dəvət\nBoks üzrə gənclərdən ibarət Azərbaycan milli komandası iyunun 5-də Ukraynaya yollanacaq. Apasport.az saytının məlumatına görə, səfərdə məqsəd Olimpiya çempionu Vladimir Kliçkonun şərəfinə keçiriləcək beynəlxalq turnirdə iştirak etməkdir.\nUkrayna rinqində baş məşqçi Şamil Əlimzanov və məşqçi Vidadi Tağıyevin rəhbərliyi altında 10 boksçu qüvvəsini sınayacaq. İdmançılarımızdan Orxan Süleymanov (49 kq), Ramal Yusifzadə (52 kq), Salman İbrahimov (56 kq), Pərviz Bağırov (60 kq), Coşqun Əliyev (64 kq), Fəqan Hüseynov (69 kq), Rauf Rəhimov (75 kq), Rəvan Əliyev (81 kq), Hacıbaba Hacıbabayev (91 kq) və Heydər Heydərov (+91 kq) mükafatçılar sırasına düşməyə çalışacaqlar.\nQeyd edək ki, Vladimir Kliçko turniri iyunun 7-də start götürəcək və 4 gün sonra başa çatacaq.


Sevil Bünyatova 67-ci olub - Olimpiya Idman NövləriOlimpiya Idman Növləri\n14 mart 2019 / 15:02 Baxış sayı: 313\nAfinada sablyaçıların dünya kuboku mərhələsinə yekun vurulub. Allsport.az saytı xəbər verir ki, qadınlarda Sevil Bünyatova qrup mərhələsində keçirdiyi 6 görüşdən 4-də qələbə qazanıb. O, Sevil pley-ofda yerli İlianna Elefzeria Triantafillini 15:8 məğlub etsə də, növbəti mərhələdə qazaxıstanlı Tatyana Prixodkaya 11:15 hesabı ilə uduzub.\nQrupda keçirdiyi 6 görüşdən 4-də qalib gələn Sevinc Bünyatova isə pley-offa Çin idmançısı Henqyu Yanqa 1:15 hesabı ilə məğlub olub. Qrupda keçirdiyi 6 görüşdən 4-nü qalib başa vuran Səbinə Kərimova pley-offda Türkiyə təmsilçisi Aylin Çakırı 15:6 yenib. O, növbəti görüşdə yaponiyalı Norika Tamura 9:15 yenilib.\nSablyaçılarımızdan Sevil Bünyatova ümumilikdə 200 sablyaçının qatıldığı turnirdə 67, Səbinə Kərimova 73, Sevinc Bünyatova isə yekun sıralamada 106-cı sırada qərarlaşıb. Bu üçlük komanda yarışında Belarus qılıncoynadanlarına 43:45 hesabı ilə uduzub.


Mobil skanerlərin tətbiqi sahəsində Fransanın təcrübəsi öyrənilir\nÜmumdünya Gömrük Təşkilatının Bakıdakı Regional Tədris Mərkəzində gömrük nəzarətində mobil skanerlərin tətbiqinə dair Fransanın təcrübəsi mövzusunda seminar keçirilib.\nBerlin Texniki Universiteti Azərbaycanla elektron təhsil sahəsində əməkdaşlıq etmək istəyir\n“Berlin Texniki Universiteti Azərbaycanın fotosintez sahəsində elmi nailiyyətlərini yüksək qiymətləndirir”.\nAzərbaycan Ədliyyə Nazirliyi ölkədən çıxmasına məhdudiyyət qoyulan şəxslər haqda məlumatların verilməsi xidmətini elektronlaşdırıb\nAzərbaycanın Ədliyyə Nazirliyi ölkədən çıxmalarına məhdudiyyət qoyulan vətəndaşlar haqda məlumatları elektron formada təqdim edib.\nOnlar ABŞ-ın xüsusi xidmət orqanlarına məlumat ötürür?!\n“Apple”-ın rəsmi nümayəndəsi Stiven Doulinq deyib ki, şirkət ABŞ-ın xüsusi xidmət orqanlarına istifadəçilər haqqında informasiya vermir. O bildirib ki, istifadəçilərimiz haqqında məlumat tələb edən istənilən federal qurum ilk əvvəl məhkəmədən order almalıdır.\n2014-cü ildə “Lenovo” server və disk saxlama sistemlərinin istehsalına başlayacaq\nÇinin “Lenovo” şirkətinin baş direktoru Yan Yankin deyib ki, onun şirkəti server avadanlığı, data mərkəzləri üçün disk saxlama sistemləri bazarına çıxmaq imkanını araşdırır. Onun sözlərinə görə, şirkət bu seqmentdə perspektiv görür və artıq gələn il sözügedən həllərin tədarükünə başlamağı planlaşdırır.\nAzərbaycan Respublikasının Mərkəzi Bankı Real Vaxt Rejimində Banklararası Hesablaşmalar (AZİPS) Xırda Ödənişlər üzrə Hesablaşma Klirinq Sistemlərinin (XÖHKS) texniki platformasını təşkil edən serverlərin, digər avadanlıqların və “Oracle” Verilənlər Bazasını İdarəetmə Sisteminin satın alınması üzrə tenderin qalibini elan etdi.\nEİF yaxın zamanlarda xarici tədqiqat fondları ilə əlaqələrini genişləndirməyi planlaşdırır\nPrezident yanında Elmin İnkişafı Fondu (EİF) ilə Belarus Milli Elmlər Akademiyası və Belarus Respublikası Fundamental Tədqiqatlar Fondu arasında imzalanmış əməkdaşlıq haqqında beynəlxalq sazişə əsasən, EİF tərəflər arasında razılaşdırılmış elmi prioritetlərə uyğun olaraq, 1-ci Azərbaycan-Belarus birgə beynəlxalq qrant müsabiqəsini elan edərək keçirib.\nBir il ərzində disk saxlama sistemləri bazarının həcmi 3,2% azalıb\n“IDC” analitik şirkəti 2013-cü ilin birinci rübündə xarici disk saxlama sistemləri bazarının inkişafı haqqında hesabat dərc edib. Hesabata əsasən, bir il ərzində disk saxlama sistemləri bazarının həcmi 3,2% azalıb və təxminən 7,7 milyard dollar olub.\nEmin Məmmədzadə: “Azərbaycan yaxın 7 ildə regionumuzu qabaqcıl innovasiya mərkəzinə çevirə bilər”\nİnnovasiyalar, texnologiyalar qlobal iqtisadiyyatın inkişafında əsas təkanverici amil kimi mövqelərini möhkəmləndirməkdədirlər. Təsadüfi deyil ki, artıq bu gün ölkələr elm, təhsil və texnologiyaların vəhdətinə yönləndirilmiş uzunmüddətli strategiyaların icrasında maraqlıdırlar.\nMərkəzi Bankı kompüter, server, şəbəkə avadanlıqları və proqram təminatları ilə bu şirkət təmin edəcək\nAzərbaycan Respublikasının Mərkəzi Bankı üçün kompüter, server, şəbəkə avadanlıqları və proqram təminatlarının satın alınması ilə əlaqədar elan edilən tenderin nəticələri açıqlanıb.\nBir il ərzində idarəetmə sistemlərinin sertifikatlaşdırılmasını həyata keçirən 10 orqan akkreditasiya olunub\nBir il ərzində Standartlaşdırma, Metrologiya və Patent üzrə Dövlət Komitəsi yanında Dövlət Akkreditasiya Xidməti tərəfindən beynəlxalq standartların tələbləri əsasında 13 məhsul və xidmətlərin, 10 idarəetmə\nÇimərlikdə müasir səs sistemləri quraşdırılır\nAzərbaycanın “ProAV” şirkəti “Amburan Beach Club”da səs sistemləri tətbiq edir. “Harmann” məhsullarının Azərbaycanda əsas distribüteri “ProAV” şirkətinin baş direktoru Elşən Əliyevin “ICTnews” xəbər xidmətinə\nMərkəzi Bank (MB) “Temenos” Bank Əməliyyat Sisteminin texniki və proqram platformalarının yenilənməsi üzrə tenderin qalibini müəyyən edib.


Britaniyanın Avropa Birliyindən çıxma sirri: İngilislər Çinlə birləşib dünyanı yenidən bölür – Təhlil – Xural qəzeti\nBritaniyanın Avropa Birliyindən çıxma sirri: İngilislər Çinlə birləşib dünyanı yenidən bölür – Təhlil\nYuan bu il oktyabrın 1-dən dollar, avro, Britaniya funtu və yapon yeni arasında fəxri mövqe tutmaqla, rəsmən Beynəlxalq Valyuta Fondunun zənbilinə qoşulub. Əlbəttə, dünya maliyyə sisteminin yenidən qurulmasına hələ çox var, çünki hazırda kürəsəl dollar ehtiyatı $11 trilyon qiymətləndirilir, “Bloomberg” agentliyi dəqiqləşdirir ki, fondun valyuta zənbili isə cəmi $285 milyard və yaxud 204,1 milyard SDR (Special Drawing Rights – BVF-da emissiya olunan şərti pul vahidi), təşkil edir.\nBuna baxmayaraq, bu hadisənin psixoloji təsiri göz qabağındadır. Axı BVF-nun zənbilində son dəyişikliklər vahid Avropa valyutasının Fransa frankı və Almaniya markasını özündə birləşdirdiyi 1999-cu ildə baş verib. On il keçəndən sonra artıq Çin Xalq Bankının müdiri Çjou Syaoçuan beynəlxalq maliyyə böhranı dalğasında dolların monopoliya durumunu tənqid edərək, onu “iqtisadi sarsıntılaırn əsas səbəblərindən biri” adlandırıb. BVF Vaşinqtonla Pekin arasında balans yaratmaqla uzun müddət tərəddüd edib. Lakin çinlilər 2015-cı ilin oktyabrında arzu edilən məqsədə çatıblar – fond yuanı valyuta zənbilinə qəbul etməyə razılaşıb. Nəzərə almaq lazımdır ki, ABŞ Konqresi keçən ilin dekabrında BVF-nun səalhiyyətlərini genişləndirəcək islahatı bəyənib. Beynəlxalq təşkilatın büdcəsi ən yaxın illərdə 700 milyard dolları keçəcək və bununla da Çinin iqtisadi iştirakını da artıracaq.\nBu sətirlərin müəllifi biçimlənən dünya düzəninin valyuta-maliyyə aspektlərindən təsadüfən danışmır, çünki iki mübadilə mərkəzi – Pekinlə Nyu-York arasındakı suayrıcı məhz oradan keçir. Həm də Nyu-York iqtisadiyyat və siyasətdə Amerika üstünlüyünü tarazlaşdırmaq naminə müttəfiq yardımı üçün Pekinə müraciət edir. “International Business Times” xəbər verir ki, Londonun yuan üçün dünyada böyüklüyünə görə (6,35 payla) ikinci offşor klirinq mərkəzinə çevrilməsi bu faktın sübutu rolunu oynayır.\nPentaqon üçün maksimum vəzifə İran-İraq və İraq-Suriya sərhədlərinə nəzarətdir. Bu, Vaşinqtona Pekin və Tehrana geopolitik “hesab” təqdim etmək imkanı verəcək. Bu strategiyanın birbaşa nəticəsi İran İslam İnilabı Keşikçiləri Korpusunun (İİKK) Kirmanşəhrin qərb əyalətində fəaliyyət göstərənAzad Kürdüstan uğrunda partiyanın (Party for Free Life in Kurdistan – PJAK) kürd yaraqlıları ilə qarşıdurmasıdır. Yeri gəlmişkən, İranın Kirmanşəhri “İpək yolu iqtisadi qurşağı”nın əsas şəhərlərindən biridir və onun Mosul və Hələblə bağlılığı Avropa Birliyi ilə Səmalar ölkəsi arasında ticari münasibətlərin logistikasını dəyişmək imkanı verir. Və amerikalılar buna barmaqarası baxa bilməzlər.\nLeyla Yunusdan Tale Bağırzadəyə təsirli məktub: “Siz tarix yazırsınız”


Gürcüstanda maşın ucuzlaşdı – Səbəb – 1Arada.az\nDövlət Gömrük Komitəsinin xarici dövlət nömrə nişanlı avtomobillərlə bağlı tətbiq etdiyi şərtlər Gürcüstanda avtomobillərin qiymətini 30-50 faiz ucuzlaşdırıb.\n1Arada.az xəbər verir ki, bu barədə məlumatı nəqliyyat mütəxəssisi Rəşad Quliyev paylaşıb. R.Quliyevin sözlərinə görə, Gürcüstanda gürcü vətəndaşı ilə yanaşı Azərbaycan vətəndaşı da öz adına avtomobil rəsmiləşdirmək hüququna malikdir.\n“Bu kimi şəxslər maya dəyəri ucuz başa gələn avtomobillərlə sərnişin daşıma ilə məşğul olurlar. Əsasən rahatlığı və qənaətliliyi ilə seçilən “Mersedes-Benz E klass” (1996-2008) modelləri Azərbaycan-Gürcüstan və ya ölkəmizin daxilində rayonlararası sərnişin daşımada istifadə olunur.\nLakin bir ay öncə bazar qiyməti 4-5 min dollar olan bu modellər hazırda 2 min dollara müştəriyə təklif edilir. Bundan savayı amerikan avtomobillərinin də satışı zəifləməkdədir”. ( Axar.az )\nTagged avtomobil, maşın, səbəb, ucuzlaşdı


Ermənistan xəyanətlər, fərarilik və xaos içərisindədir » Yenixeber.org - Oxu xəbərin olsun\nYenixeber.org: Oktyabrın 8-də Ermənistan Milli Təhlükəsizlik Xidmətinin rəisi Argişti Kərəmyan tutduğu vəzifədən kənarlaşdırılıb. Oktyabrın 26-da Ermənistan Milli Təhlükəsizlik Xidmətinə tabe olan Sərhəd Qoşunlarının komandanı Vaqinak Sarkisyan da işdən azad edilib. Həmçinin oktyabrın 27-də Ermənistan Milli Təhlükəsizlik Xidmətinin Əks-kəşfiyyat İdarəsinin rəisi, general-mayor Ohannes Karumyan işdən çıxarılıb. Eyni gündə Sərhəd Qoşunlarının qərargah rəisi Qagik Tevosyan eyni taleyi yaşamalı olub. Onların hamısı xəyanətdə ittiham edilir. Ehtimal edilir ki, Paşinyan hökuməti həm də bu yolla cəbhədəki uğursuzluqları ayrı-ayrı vəzifəli şəxslərin ayağına yazıb sudan quru çıxmaq niyyətindədir. Hərbi məğlubiyyətin fakturasını qurban seçilmiş günah keçilərinə yükləməklə vəziyyətdən çıxmağa çalışan Nikol Paşinyan bu vaxta kimi eyni metoddan dəfələrlə istifadə edib inqilab zamanı verdiyi vədləri yerinə yetirə bilmədikdə müxtəlif sahələrdə vaxtaşırı kadr dəyişiklikləri həyata keçirsə də, bu dəfə istənilən nəticəni əldə etməsi və nişangahdan yayınmağa müvəffəq olması müşkül məsələdir. Çünki müharibənin hərbi-siyasi rəhbərliyini məhz Nikol Paşinyan həyata keçirir və bütün məsuliyyət də şəxsən ona məxsusdur.\nOxunub: 777Tarix: 29-10-2020 16:00\nAzərbaycan Ordusu -BMT-nin iki qətnaməsini tam yerinə yetirdi


Nur-az.com - Düşməni məyus edin!\nDüşməni məyus edin!\nƏzizlərim, səbirli olun, Allah səbr edənlərlədir. Şeytan vəsvəsələri sizə təsir etməsin. Əlbəttə ki, qiyam və etirazlarınız göstərdi ki, şeytan sizin ümidinizi qıra bilmir\nİmam Xomeyni (r) buyurur: Əzizlərim, səbirli olun, Allah səbr edənlərlədir. Şeytan vəsvəsələri sizə təsir etməsin. Əlbəttə ki, qiyam və etirazlarınız göstərdi ki, şeytan sizin ümidinizi qıra bilmir. Sizi məyus etmək istəyənlər şah və qarətçilərin mənafeyini qorumaq istəyənlərdir. Onları doğru yola çağırın. Təslim olmasalar özünüzdən uzaqlaşdırın, məyus edin!\nŞərq və Qərb imperialistləri İslamı məhv etmək, İslam Cümhuriyyətini süquta uğratmaq üçün əl-ələ vermişdilər. Xalq arasında ixtilaf yaratmağı çıxış yolu sayırdılar. Bu fitnəkarlıqla xalqı məyus etmək, öz çirkin məqsədlərinə çatmaq istəyirdilər. Allahın lütfü ilə bütün planları pozuldu. Əcnəbilərə bağlı qüvvələr öz imansız qəlblərində plan cızırdılar ki, demokratik respublika qursunlar. Hətta İslam adı altında çalışır, Amerika İslamı formatında İslama yer verirdilər. Vəhdət sayəsində onların planları alt-üst oldu, müvəffəqiyyətdən ümidlərini üzdülər...\nSizin əlinizdə tutduğunuz şəkillərdəki gənclər İslam və İslam məmləkəti yolunda həyatlarını qurban verdilər. Bu sizin üçün iftixardır. Bu unudulmayacaq. Həmd olsun Allaha ki, bu gün İslamın keşiyində siz dayanmısınız. Şah dövrü deyil ki, zəhmətlərinizdən biganələr faydalansın. Bu gün nə qədər zəhmət çəksəniz öz ölkənizin xeyirinədir, İslama xidmətdir. İslam o zaman səhnəyə gəlir ki, bu yolda fədakarlıq göstərilir. Bu gün siz əzizlər böyük bir qətiyyətlə dininizi, ölkənizi, ləyaqətinizi qoruyursunuz. Bu gün siz Uhud, Xəndək və digər cəbhələrdə fədakarlıq göstərənlərin savabını qazanırsınız. İslam bir zaman onların əlində əmanət idi. Bu gün isə sizin əlinizdə əmanətdir. Gücümüz həddində bu yolda çalışaq, İslam sərhədlərini qoruyaq. Allahdan istəyirəm ki, siz əzizləri daha qətiyyətli daha iradəli, yumruqlarınızı daha sıxılmış, cərgələrinizi daha sıx qərar versin. Canavarlar pusquda dayanıb və bütün güclərini sərf edirlər ki, bu ölkəni keçmişdəki vəziyyətinə qaytarsınlar. Onları məyus edin!\nZalım dövlətlər həmişə başqa ölkələrə tamah salır. Millət səhnədə olmasa təcavüz edirlər, qiyam qaldırırlar. Xalq səhnədə olanda bir iş görə bilmirlər. Düşmən başa düşüb ki, xalqımız öz taleyinə biganə deyil. Xalqımız və ordumuz güclüdür. Ölkəni qoruya bilərlər. Mütəfəkkir insanlar xalqın birliyini qorumalıdır. Bu gün millət ordu ilə birlikdədir. Əmin olun ki, dünyanın heç yerində belə deyil. Ordu cənubda və qərbdə döyüşür, qoca qadın və kişilər orduya kömək edir.\nBu birlik necə yaranıb? Allahdan başqa kimsə bu birliyi yarada bilməz. Ordu öz sevgisi ilə xalqı cəzb etməlidir. Ordu və millət əl-ələ verəndə böyük güclər məyus olur. Nə zaman xalq, dövlət və ordu arasında uzaqlıq yaranırsa təcavüzkarların ümidi artır. Əgər xalq dövlətdən uzaqsa bunun səbəbkarı dövlət başçılarıdır...\nMən əvvəldən demişəm ki, meydana qələbə üçün daxil olmamışıq. Biz dini, vicdani və milli vəzifəmizi yerinə yetiririk. Həmd olsun Allaha ki, İslam cümhuriyyətində bütün xalq müxaliflərin fikrini oxuyub. Artıq ümidləri üzülüb. Ümid edirik ki, bütün sahələrdə, müharibələrdə qalib gələcəyik. Biz müharibə əhli deyilik. Bir ölkəni tutmaq planımız yoxdur. Dünya üçün sülh və təhlükəsizlik arzusundayıq. İnşaallah qəbul etdirilmiş müharibə də başa çatar...\nBir gün ölkəni qoyub qaçanlar bu gün sabitlik olduğunu görürlər. Gəlməyə qorxurlar. Çünki eyş-işrət üçün yaşayırlar. Belələri düzələsi deyil. Artıq bu ölkədə onlara yer yoxdur.\nHəmd olsun Allaha ki, millət əl-ələ verib seçkilərdə özünü göstərdi. Bu seçkilər sakitlilkə, uğurla başa çatdı. Düşmən aranı qata bilmədi. Məyus olublar, əllərindən bir iş gəlməyib. Çox yerdə oğurluq var. Ən böyük oğurluq Amerikadadır. Biz ləyaqətsiz insanları ölkədən qovub salehləri iş başına gətirən xalqa görə şükr etməliyik. Bu xalqa xidmət edin, onun problemlərini aradan qaldırın. Nazirliklər, ustandarlar xalqın qayğısına qalsın. Ümid edirik ki, inşaallah, bundan sonra sabitlik olar. Xalq çalışar, sərmayə yatırmaqdan qorxmaz. Artıq onların sərmayəsi üçün təhlükə yoxdur. Əsas odur ki, ümidimiz Allahadır, Onun fəzlinə göz dikmişik. Allah hamınızı hifz etsin...\nƏmin olun ki, bu birliyi möhkəmləndirsək kimsə ölkəmizə tamah salmayacaq. Bir gün sərvətlərimizi qəsb etmək istəyənlər bu gün məyus olublar. Allahın bizə verdiklərini qoruyaq. Bu ölkədə elə hadisələr baş verdi ki, bu hadisələri ilk baxışdan dərk etmək çətindir. İnqilabda istibdada işləyən qüvvələr xalqa qoşuldu. Bu nemətin şükrünü yerinə yetirməliyik...\nƏgər hər birimiz Allahın razılığı üçün çalışırıqsa anlaşmaya gələk. Təbliğ olar, amma məşrutədəki kimi olmasın. Düşmənin istəyinə uyğun olaraq bir-birimizi vurmayaq. Siz hamınız istəyirsiniz ki, bu ölkəyə İslam hakim olsun. Bu o zaman mümkün olar ki, düşmənin fitnələrinə uyub bir-birimizlə vuruşmayaq. Müzakirə edək, razılığa gələk, qoy düşmən məyus olsun...\nBu gün İrandan çıxıb İrana kənardan baxan İnsan uğurlarımızı daha yaxşı görür. Əsas məqsəd mənəvi məsələdir. Biz müharibə yox, müqəddəs müdafiə aparırıq. İslamın, məmləkətimizin, insanlarımızın ləyaqətini qorumaq istəyirik. Belə bir müdafiəni həm İslam həm ağıl qəbul edir. Əgər ölkənizə biri tamah salıbsa bu cinayətkara qarşı müdafiə mövqeyi tutmalısınız. Düşmən dayanmayıb. Yenə də çalışır. Amma məyus olub, uğur qazanacağına ümidi qalmayıb. Bilin ki, bu gün siz güclüsünüz. Hər bir insan öz vəzifəsinə əməl etməlidir. Qanunda hər birimiz üçün vəzifələr təyin olunub. Vəzifəmizə əməl etməliyik. Vəzifəmizə əməl etsək dinimizin, ölkəmizin, insanlarımızın ləyaqətini qoruyacağıq...


RUHİ ƏLİYEVA UĞURLARINI ONA BORCLUDUR – MÜSAHİBƏ | YENİLİK.AZ İNTERNET QƏZETİ\nRUHİ ƏLİYEVA UĞURLARINI ONA BORCLUDUR – MÜSAHİBƏ\n– Ruhi xanım, sizcə xəyalpərəst qadın nə zaman uzaqgörən və müdrik xanıma çevrilir?\n– Hər bir insanın içində xəyalpərəstlik var. Lakin elə xəyal qurmalısan ki, o sənin həyatında baş versin, onu reallaşdıra biləsən. Arzularını və qarşısına qoyduğu məqsədləri reallaşdıra bilən adamlar həqiqətən də güclü iradəyə malikdir.\n– Bəs qadını güclü edən əsas amillər nələrdir?\n– Qadının gücü xəyalpərəstlik və eqoistliklə ölçülmür. Bizi güclü edən başlıca amil məhrəmət duyğusudur. Qadın nə qədər mərhəmətli olarsa, bir o qədər güclü olar. Qadın həyata gözəl baxdıqca və səbirli olduqca həyatda da qalib gələcək. Və çox istərdim ki, xanımlarımız hər xırda məsələyə görə ailəsini dağıtmasın, evinin sirrini yadlara deməsin, ərlərinin başını başqalarının yanında aşağı salmasın. Əsl uzaqgörənlik bax budur.\n– Siz nə zaman güclü olduğunuzu anladınız?\n– Beş il öncə, ana olanda. Çox xoşbəxtəm ki, bu müqəddəs və ülvi hissi yaşadım. Analıq hissi qadına ilahi güc və mərhəmət duyğusunu bəxş edir.\n– Bir ana kimi sizi bu gün Azərbaycanda uşaqlarla bağlı narahat edən problem hansıdır?\n– Əslində bir çox poblemlər var. İnsanlara etibar azalıb. Bu gün bir çox valideynlərin övladlarını ərköyün böyütməsi məni həqiqətən də narahat edir. Bu, uşaqları bədbəxtçiliyə doğru aparır. Əlbəttə ki, uşaqların nazı ilə oynamalısan, imkan dairəsində istəklərini yerinə yetirməlisən. Amma bütün bunlar müəyyən sərhəddi keçməməlidir. Uşaqlar elə tərbiyə edilməlidir ki, ana və atanın, ailə böyüklərinin yerini bilsin, onlara hörmət etsin. Bunu kiçik yaşlarından öyrədə bilməsən, uşaq böyüyəndən sonra valideynin də qədrini bilməycək, onun əziyyətlərinin qarşılığını verməyəcək. Bu baxımdan övladlarımın gələcəkdə kimlərlə dostluq edəcəyi məni narahat edir.\n– Şərq kişisi üçün bu gün qürur və dominantlıq hissi sevgidən əvvəl gəlir, ya sonra?\n– Çox çətin sualdır. Sözsüz ki, hamıya şamil etmirəm, amma kişilərə inam qalıb ki, sevgidən danışaq.\n– Bunun günahı kimdədir?\n– Zamanın özündə. Mənim üçün sevgi qayğı, hörmət, dəyər və diqqət deməkdir. Ehtiras və sevgi ayrı-ayrı duyğulardır. Hər hansı kişi ilk baxışdan qadının gözəlliyinə vurula bilər, amma bir neçə il keçdikdən sonra bu cür münasibətlər bitir.\n– Bəs bitməsinin səbəbi nədir?\n– Səbəb odur ki, qadınlar da, kişilər də xarici görünüş, bahalı maşına, bahlı evə, gözəl geyimə aldanırlar.\n– Yaşa dolduqca səhvlərimizin kəmiyyəti, yoxsa “keyfiyyəti” azalmalıdır?\n– Yaşa dolduqca şüurumuz da inkişaf edir, həyata daha geniş baxırıq. Həyatın bütün gözəlliklərini, çətinliklərini, xoşbəxtlik və acılarını yaşayan insan səhvlərinin həm kəmiyyətini, həm də “keyfiyyətini” də azaltmalıdır. Düzgün nəticə çıxarıb çalışmalıyıq ki, bir də həmin yanlışlara yol verməyək. Əgər kimsə eyni səhvə dəfələrlə təkrar edirsə, onun həyatı…\n– Taleyiniz qarşınıza həmişə gözəl insanlar və dostlar çıxarıb?\n– 70 faizi gözəl insanlar olub, yerdə qalanı yox. Həyatın özü də axı sadəcə xeyir üzərində qurulmayıb. Dünya var olduqca, xeyir də olacaq, şər də.\n– Ruhi Əliyevanın qəlbini incidənlər çoxdur, yoxsa könül sındıran tərəf çox vaxt siz olursunuz?\n– Yəqin ki, nə vaxtsa mən də kiminsə qəlbini qırmışam, ancaq bilə-bilə yox. Qarşı tərəfin qəlbini bilmədən incidəndə çox peşman oluram, dərin təəssüf hissi keçirirəm. İnsanıq da, hərdən olur. Bütövlükdə qəlbimin qırılması ilə daha çox rastlaşmışam.\n– Bağışlanmaz günahlarını əfv edəcək qədər böyük ürəyiniz var?\n– Hər şeyi bağışlamışam, təki Allah bağışlasın.\n– Doğmalarınız sizi anlamayanda özünüzü necə sakitləşdirirsiniz?\n– Anlamayan çoxdur, deməli, onun həyata baxışı başqadır. Qəbul edirəm, belə hallarda üsyan qaldırmaq, isterika çıxartmaq mənlik deyil. Çıxış yolu, həll üsulları fikirləşirəm. Dua edirəm ki, səbirli və güclü olum.\n– Ağlamaq kömək edir?\n– Ürəyindəki ağrını haradasa azaldır. Amma çalışıram ki, uşaqlarım göz yaşlarımı görməsin. Bu, həm onların psixologiyasına, həm də qadının öz sağlamlığına ziyandır. Qadın həmişə özünü və uşaqlarını düşünməyə məcburdur. Ağlamaq üçün gecələr var, gedib gecələr ağlasınlar. Əgər ürək doludursa, gecələr ağlayacaq.\n– Sizcə, Azərbaycanda qadınlar, yoxsa kişilər üçün karyera qurmaq daha asandır?\n– Əgər bacarığı varsa, yüksək savada və biliyə malikdirsə, bu, həm qadın, həm də kişi üçün asandır. Təəssüf ki, bəzən savadlı, amma bacarığı olmayan insanlar iş tapmaqda çətinliklə üzləşir. Heç bir ali təhsili olmayan insanlar isə öz bacarığının və ağlının hesabına özünə karyera qurur. Bu da bir şans işidir. Hamımız eyni məktəbə gedirik, eyni kitabdan təhsil alırıq, amma hər birimiz eyni zehnə malik olmuruq.\n– Sizi Azərbaycanda işgüzar xanım kimi tanıyırlar. Bir neçə dəb layihələrini həyata keçirmisiniz, həmçinin zərgərlik butikinin sahibisiniz. Ruhi Əliyeva iş həyatında qazandığı bu uğurları kimə borcludur?\n– Qısa və konkret deyəcəm, övladlarımın atasına!\n– Uğurlu iş qadını hansı xüsusiyyətlərə sahib olmalıdır?\n– İlk növbədə məsuliyyətli və peşəkar olmalıdır. Həmçinin heç bir xanım gördüyü işdən utanmamalıdır. Bir neçə gün əvvəl mağazaya təzə mallar gəlmişdi, onları qutudan açıb bir-bir özüm yerləşdirirdim. Hətta bəzən müştərilərlə şəxsən özüm məşğul oluram. Bax, işinə bu cür sevgiylə yanaşmalısan. İşimdən çox razıyam, həm də çox sevirəm.\n– İş həyatına yeni başlayan gənc xanımlara nə kimi tövsiyələr vermək istərdiniz?\n– Əsas odur ki, cəsarətli olsunlar, riskə getməkdən qorxmasınlar. Əsl uğursuzluq mübarizəni dayandırmaqdır. Başqalarından daha iddialı, daha çalışqan olmaq onların başlıca vəzifəsi olmalıdır.\n– Artıq uzun illədir ki, zərgərlik butikinin sahibisiniz. Bu işin bilicisi kimi istərdim ki, bir qədər daş-qaşlardan danışaq. 2018-ci ildə nə cür zinət əşyaları dəbdə olacaq?\n– 2018-ci ildə çox rəngli daşlara üstünlük veriləcək. Keçən ilə qədər zinət əşyalarında zümrüd, sapfir, yaqut kimi daşlar tək halda istifadə olunurdu. Gələn il müxtəlif rəngli daşların vəhdəti aktuallaşacaq.\n– Siz zinət əşyası seçərkən nələrə diqqət edirsiniz?\n– Hər bir xanım diqqət etməlidir ki, taxdığı bəzək əşyaları getdiyi məkana və tədbirə uyğun olsun. Ümumiyyətlə, zərgərlik nümunələrini taxmaq qədim dövrlərdən bəri yüksək zövq və status əlaməti sayılıb. Bəzək əşyalarının seçilən geyimlə harmoniya təşkil etməsi də vacib şərtlərdən biridir.\n– Amma bizim xanımlar bütün barmaqlarını, qollarını, qulaqlarını, hətta boynunu da eyni anda bir neçə bahalı bəzəklə doldurmağı xoşlayır…\n– Onlar artıq keçmişdə qalıb. Bu günün dəb qanunları xanımlara seçim azadlığı verir ki, istədiyi bəzək əşyasını taxsın. Lakin həddi aşmaq heç bir halda uğurlu nəticəyə gətirmir. Seçim o halda uğurlu olar ki, bəzəklər gözü yormasın, dəstin ümumi ahəngini pozmasın.\n– Sizin üçün özəl mənası və dəyəri olan zinət əşyası varmı və onun tarixçəsi haqqında qısaca danışmaq mümkündürmü?\n– Var, amma danışmayacam. Hazırda seyfdədir.\n– Qiymətli bəzəklərin irsən ötürülməsinə necə baxırsınız? Sizdə beləsi var?\n– Nənəmdən qalma bəzək əşyaları var. Çox bahalı olmasa da, mənim üçün mənəvi dəyəri yüksəkdir. Bu, xoş ənənədir. Çünki əsl əl işi olan antik zinət əşyaları qaldıqca onların dəyəri də artır.\n– Bildiyimə görə Brilliant xanımla yeni layihənizi təqdim etməlisiniz. O, butikinizin siması oldu. Mümkünsə, bu barədə danışardınız? Əməkdaşlıq üçün niyə məhz onu seçdiniz?\n– Sənətkar kimi Brilliant xanıma böyük hörmətim var. Layihəmizə razılıq verdiyi üçün ona təşəkkür edirəm. Əvvəllər də onun dəstəyini hiss etmişəm, onunla rastlaşanda xoş sözlərini heç vaxt əsirgəməyib. Bu vaxta qədər onun gözəl dilindən pis söz çıxdığını heç vaxt görməmişəm. Çəkilişə gedəndə şok olmuşdum, çünki ideal bədən ölçülərinə malikdir. Gözlərimə inanmayıb “Brilliant xanım, neçə əməliyyat keçirmisiniz?” , – deyə soruşdum. O, isə cavabında güldü və heç bir əməliyyat keçirmədiyini söylədi. Brilliant xanımın elə zərif ədası, duruşu, aurası, qaməti və şarmı var ki, heyran qalmamaq mümkün deyil. O, öz işığı və gözəlliyi ilə daşların parıltısını kölgədə qoya bilmişdi. Hətta gənc modellər belə onun kimi poza verə bilməz.\nBildiyimə görə o, heç vaxt zərgərlik brendinin siması olmayıb. Layihənin digər özəlliyi Brilliant xanımın adıyla bağlıdır: Brillinat Dadaşova brilyantlarla… Hər şey bir-birini mükəmməl şəkildə tamamladığı üçün nəticə uğurlu alındı.\n– Kaprizləri oldu?\n– Xalq artistinin əlbəttə ki, kaprizləri olmalıdır, buna layiqdir də. Lakin mən şahidi oldum ki, Brilliant xanım eqoist deyil.\n– Deyirlər ki, brilyantlar, bahalı daş-qaşlar, ümumiyyətlə, zinət əşyaları qadınların ən yaxşı dostlarıdır. Bu fikirlə razısınız?\n– Razıyam.Elə bir qadın yoxdur ki, zinət əşyaları görəndə ürək döyüntüsü sürətlənməsin, gözləri bərəlməsin və fikirləri dolaşmasın… Butikə daxil olanda elə bilirəm ki, onlar canlıdır və mənimlə söhbət edirlər. Bir-iki zinət əşyasını əlimə alıb baxıram və rahatlıq tapıram. Onların parıltısında həqiqətən də sirli bir cazibə qüvvəsi var.\n– Gemmoloqlar (daşların kimyəvi tərkibi, fiziki xüsusiyyətləri və faydaları ilə məşğul olan adamlar) qiymətli daşlar və metallardan hazırlanan zinət əşyalarının sahibini pisliklərdən müdafiə etmək gücünə malik olduğunu deyir. Siz buna inanırsınız?\n– Təbii ki, inanıram. Bunu öz üzərimdə də sınamışam. Hər bir təbii daş müalicəvi xassələrə malikdir. Bunu öz gözümlə görməsəydim, gülünc baxardım. Məndə təbii zümrüd daşı vardı, onun hər iki tərəfini deşdirib nazik iplə qoluma bağlamışdım. Eşitmişdim ki, zümrüd daşı bədnəzəri, neqativ enerjini özünə çəkir, rəngini yavaş-yavaş dəyişərək tündləşir və nəticədə çatlayır. İki il ərzində o zümrüd qolumda günü-gündən tündləşdi, tündləşdi, içi bulandı və sonda çatladı.\n– Bəzi stilistlər iddia edir ki, mirvarini müəyyən yaşı haqladıqdan sonra taxmalısan. Çünki onlar gənc xanımları olduğundan daha yaşlı göstərir. Mirvarilər niyə qadının yaşına yaş əlavə edir?\n– Bu, mirvarinin necə dizayn edilməsindən asılıdır. Elə formalar var ki, onlar gənc nəsil üçün nəzərdə tutulub. Elə mirvari sırğalar da var ki, onu 18 yaşlı xanımın qulağına taxa bilməzsən.\n– Kişilərin qəlbinə gedən yol mədəsindən keçir, bəs qadınların qəlbini ovsunlamağın qaydası nədir? Bahalı zərgərlik nümunələri ola bilərmi?\n– Bu, qadından qadına dəyişir. Bəzilərini kişinin ona aldığı bahalı hədiyyələr, bəzilərini yaraşığı ovsunlaya bilər, digərləri isə sadəcə gözəl sözlər eşitmək istəyər. Mənə elə gəlir ki, ümumiyyətlə, insanlar bir-birinin qəlbini gözəl əməlləri və ağlı ilə qazanmalıdır.\n– Sizcə, kişinin qarşı tərəfə özünü sevdirməsi üçün bahalı bəzək əşyası alması mütləqdir?\n– Elə xanımlar ki, onlara dünyanın ən bahalı zərgərlik nümunəsini də hədiyyə etsən, fikrini dəyişdirə bilməzsən. Etiraf edək ki, indi belələri azdır.\n– Bu gün orta təbəqənin tələbatını ödəmək üçün bazarda bahalı zinət əşyalarını əvəz edən çoxlu sayda ucuz aksessuarlar satılır. Bu amil biznesinizə, bütövlükdə qızıl-zinət əşyalarının satışına təsir edirmi?\n– Qətiyyən, imkanlı şəxslər onsuz da bir qayda olaraq qiymətli zinət əşyaları alır. Çünki hər kəsin büdcəsi imkan vermir ki, bahalı zinət əşyası alsın. Orta təbəqənin xanımları geyimlərini bahalı olmayan aksessuarlarla tamamlayır. Məsələn, 10 min manatlıq boyunbağı ala bilmir, 100 manatlıq aksessuarla qane olur. Əgər 100 manatlıq bəzək əşyası o xanımı sevindirirsə, bunun özü gözəldir.\n– Hər hansısa brend mağazadan alınan zinət əşyası ilə zərgərin hazırladığı zinət əşyası arasında hansı fərqlər var?\n– Əsas fərq ondan ibarətdir ki, brend mağazada təqdim olunan məhsul sayıb-seçilən zərgərlərin eksklüviz əl işləridir. Zərgərlər brendlərin təqdim etdiyi məhsulların sonradan sürətini yaradır. Əslində elə zərgər də ola bilər ki, bahalı brendin məhsullarından daha gözəl bəzək əşyası hazırlayar. Nəticə etibarı ilə fərq sadəcə brendinin adındadır.\n– Pul sizin üçün nə ifadə edir?\n– Pul hər kəs üçün nə isə ifadə edir. Kimsə desə ki, pul onun üçün heç nə ifadə etmir, ona gülərəm. Pulu düzgün yerlərə xərcləməyi bacarmalısan. Əgər imkanın varsa, ətrafında olan kimsəsiz və ehtiyacı olanlara əl tutmaq lazımdır. Qazandıqlarımızı paylaşmaq bizim insanlıq borcumuzdur.\n– Müsahibə və məsələhətləriniz üçün minnətdaram, sizə işlərinizdə uğurlar arzu edirəm.\n– Təşəkkür edirəm, mənim üçün də çox xoş oldu


“Klassik avtomobil sərgisi” açılıb\n24 Fevral 2015 01:11\nFevralın 23-də Heydər Əliyev Mərkəzində “Klassik avtomobil sərgisi”nin açılışı mərasimi keçirilib. Heydər Əliyev Fondunun vitse-prezidenti Leyla Əliyeva mərasimdə iştirak edib. Heydər Əliyev Mərkəzinin direktoru, Azərbaycan Avtomobil Federasiyasının prezidenti Anar Ələkbərov bir il ərzində layihə üzərində çalışanlara, o cümlədən Mərkəzin əməkdaşlarına, xarici muzeylərin təmsilçilərinə minnətdarlığını bildirib.\nTeleqraf.com-un məlumatına görə, Fransanın Milli Avtomobil Muzeyinin direktor müavini Rişar Keller təmsil etdiyi muzeyin kolleksiyası barədə məlumat verib. Bildirib ki, bu kolleksiyanın əsasını Şlumpf qardaşlarına məxsus kolleksiya təşkil edir. Həmin kolleksiyaya müxtəlif illərdə istehsal olunan avtomobillər daxildir. Beynəlxalq sərgi kuratoru Horst Kampan bu sərgidə nümayiş olunan kolleksiyanın nadirliyini qeyd edib. Qonaq ölkəmizin zəngin tarixə malik olduğunu söyləyib, Azərbaycanın neft sənayesi ilə fərqləndiyini bildirib və qeyd edib ki, məhz bu sahənin inkişafı dünyada avtomobil sənayesinin inkişafına töhfəsini verib.\nSonra klassik avtomobil sərgisinin açılış mərasimi olub. Azərbaycan Avtomobil Federasiyası, Almaniyanın Classic Remise və Fransanın Şlumpf kolleksiyası Milli Avtomobil Muzeyi ilə birgə təşkil olunan sərgidə avtomobilin yarandığı ilk dövrlərdən - XIX əsrin sonlarından başlayaraq Almaniya, ABŞ, İtaliya, Fransa, Böyük Britaniya və keçmiş SSRİ-də istehsal olunmuş avtomobillər nümayiş etdirilir. Bu gün ən son yeniliklərə uyğun avtomobillərin istehsal olunmasına baxmayaraq, dövrümüzədək dəbdən düşməyən, ən əsası isə keyfiyyətini itirməyən avtomobillər var.\nHətta hazırda istehsal edilməsə belə, yenə də avtomobil həvəskarlarının marağında olan markalar var. Ziyarətçilər məhz bu maraqdan irəli gələrək təqdim edilən sərgini izləməklə nəqliyyat vasitələrinin istehsalı tarixinə ekskursiya edəcək, avtomobil sənayesinin ayrı-ayrı inkişaf mərhələləri ilə tanış ola biləcəklər. Bu sərgi həm də avtomobil həvəskarlarını bir araya toplayaraq nostalji hisslər yaradır.\nİlk dəfə olaraq belə geniş eksponatlarla təşkil olunan sərgidə, həmçinin müxtəlif dövrlərə aid yanacaqdoldurma qurğuları, yol nişanları, avtomobillər haqqında nəşrlər və digər aksessuarlar, eləcə də arxiv materialları əsasında hazırlanan videoçarxlar nümayiş olunur.\nSərgi ərəfəsində Azərbaycan Avtomobil Federasiyasının avtomobil tarixi haqqında “Tarixə dörd çarxla” kitabı nəşr olunub. Nəşrdə müxtəlif ölkələrdə ayrı-ayrı illərdə istehsal olunan avtomobillər barədə məlumatlar, fotolar təqdim edilir.Sərgi həftənin cümə, şənbə və bazar günləri ziyarətçilərin üzünə açıq olacaq.


Hakimiyyət və xalq çətin sınaq qarşısında: Seçkilərdən sonra bizi nə gözləyir?\n01 Noyabr 2015 - 09:17\n…Artıq səsvermə də başladı. Azərbaycan ictimaiyyəti 2015-ci il seçkilərinin necə gəlib, necə keçdiyindən xəbər belə, tutmadı. Yarış havasından xeyli uzaq keçirilən seçkilərin necə nəticələnəcəyi əslində öncədən bəlliydi. Hər seçici öz dairəsindən kimin “seçiləcəyini” əvvəlcədən və dəqiq bildiyindən, səsvermədən sonra hər hansı sürprizlər də gözləmir. İndi bu tarixin tez ötüb keçməsini istəyən Azərbaycan insanı seçkinin nəticəsindən daha çox, ondan sonra nələrin yaşanacağıyla maraqlanır.\n2015 seçkiləri Azərbaycanın beynəlxalq aləmlə əlaqələrinin əsl qırılma nöqtəsinə çevrilə bilər. MSK-nın açıqlayacağı nəticələrin Qərb ölkələri tərəfindən tanınmayacağı və yeni parlamentin qeyri-legitim elan ediləcəyi daha çox gözlənilir. Bu da nəticə etibarilə Azərbaycanla Qərb arasındakı gərgin münasibətləri daha da pisləşdirəcək və ölkə hakimiyyətini Rusiya ilə bir qədər də yaxınlaşdıracaq. Sözsüz ki, Rusiyaya meyllənmə ölkəmizin daxili vəziyyətinə də təsirsiz ötüşməyəcək.\nSeçkilərdən sonra gərginləşən beynəlxalq münasibətlər çərçivəsində Azərbaycana qarşı Qərbin müəyyən sanksiyalarının tətbiq olunacağı gözlənilir. Bu sanksiyalardan biri Azərbaycan hakimiyyətinin yüksək vəzifəli şəxslərinə qarşı “Maqnitski aktı”nın tətbiqidirsə, digər daha təsirli vasitə Bakı neftindən imtina olunma məsələsinin gündəliyə gətirilməsidir. Hakimiyyət indiyə qədər etiraf etməsə belə, bu ehtimalın onu ciddi narahat etdiyi açıqca sezilir. Xatırlayırsınızsa, bir müddət əvvəl ölkə başçısı İlham Əliyev çıxışında Azərbaycan xalqını neft gəlirlərindən gözünü çəkməyə çağırmışdı. Bu çıxışın ardından iş dünyasına qan udduran iri məmurların ağır şəkildə cəzalandırılması yeni iqtisadi mərhələyə keçidin başlanğıcı kimi qiymətləndirilə bilər. Aydın hiss olunur ki, rəhbərlik ölkəmizin perspektivini qeyri-neft sektorunun inkişafında görür və gələcəkdə bütün gücünü bu istiqamətə səfərbər edəcək. Amma yeni iqtisadi mərhələyə keçidin qarşısında da olduqca ciddi problemlər dayanır.\nBaşlıca problemlərdən biri bu sektorun inkişafı üçün ciddi investisyalar qoyulmasıdır. Neft qiymətlərinin enməsiylə yarıbayarı gəlirlərini itirən Azərbaycanın bu investisiyanı təmin etmək imkanları isə məhduddur. Əsas maliyyə mənbəyi olan Qərbdən uzaqlaşdıqca, ölkəmizin həmin kapitalı beynəlxalq banklardan alması da çətinləşəcək. Axı kim getdikcə marginallaşan və əks qütbdə yer alan ölkəyə kredit ayıra bilər? İxracatımızın 95%-ni təşkil edən neft gəlirlərimizin azalması, hətta tamamilə kəsilmə ehtimalı alacağımız krediti geri qaytarmağımızı sual altına qoyur. Hər an iflası gözlənilən ölkəmizin iqtisadi əlaqəsini qura biləcəyi ölkələr isə Qərb yox, Rusiya və MDB dövlətləridir. Əlbəttə ki, Qərb özünün ən böyük rəqibinin geopolitik mövqeyini gücləndirməyə investisiya qoymaz və biz də bunu gözləməməliyik.\nQeyri-neft sektorununun inkişafı üçün tələb olunan krediti Rusiya və İran kimi ölkələrdən almaq imkanımız da yoxdur. Nədən ki, bu ölkələr məlhəmləri olarsa, öz başlarına sürtəcək keçəl vəziyyətindədirlər. İstər Rusiya, istər İran həm beynəlxalq sanksiyalar səbəbindən xeyli zəifləyib, həm də Yaxın Şərqdə böyük vəsait tələb edən müharibələrə girib. İndi onların da bizim kimi “dost yardımına” ciddi ehtiyacları var.\nAzərbaycanın öz daxili maliyyə potensialı isə bu mühüm siyasəti yerinə yetirmək iqtidarında deyil. Uzun illər boyu neft gəlirlərinin mənimsənilməsi və mənasız layihələrə sərf olunması, bir ovuc insanın varlanması hesabına milyonlarla vətəndaşın işgörmə qabiliyyətinin əllərindən alınması məmləkətimizi bu çətin sınaq qarşısında çarəsiz hala salıb. ölkədə tuğyan edən inhisarçılıq qeyri-neft sektorunun inkişafını təmin edə biləcək əsasları tamamilə sıradan çıxarıb. İnhisarçıların nəzarətində olan müəssisələr isə qohum-qardaşdan təşkil olunan kadrlar sayəsində effektli işləklik qabiliyyətini itirib.\nHökumətin son zamanlar apardığı anti-inhisarçı tədbirlər də istənilən nəticəni vermir. Əksinə, onlara qarşı inzibati metodların tətbiqi bir ovuc adamın əlində toplanan vəsaitlərin ölkədən çıxmasına yol aça, sosial vəziyyəti daha da gərginləşdirə bilər.\nüstəlik, iqtisadi münasibətlərdə inzibatçılıq həm də xarici kapitalın Azərbaycana cəlbini də çətinləşdirəcək. Mülkiyyət hüququnun tam oturuşmaması, bu gün böyük sərvət sahibi olan insanların sabah rahatlıqla dilənçi vəziyyətinə salınması, hətta zindana atılma təcrübələri ağlı başında olan investorların Azərbaycana tərəf baxmamalarını şərtləndirir. Qeyri-neft sektorunun inkişafı üçün hakimiyyət ilk öncə investisiya mühitini yaxşılaşdırmaq siyasəti həyata keçirməli, insan hüquqlarının ən təməl dəyəri olan mülkiyyət toxunmazlığına əməli fəaliyyətilə təminat verməlidir.\nKorrupsiyalaşmış rejimin yaratdığı zənginlər diyarına çevrilən ölkəmizdə isə bu, həm də qanunsuzluğa, indiyə qədər aparılan talançılığa göz yumulması deməkdir. Dərd burasındadır ki, zənginləşmənin yolunu talançılıqda görən və buna öyrəşən məmurların özünü cəzasız hiss etməsi tələb olunan islahatları aparmağın qarşısını kəsir. Qısacası, Azərbaycanın mövcud rejimi köhnəlikdən yırtılan kisəyə bənzəyir: bir tərəfinin yırtığını tikirsən, o biri tərəfdən deşilir, içindəki süzülüb tökülür…\nBu qədər böhranlı vəziyyətlə 2015 parlament seçkilərinə gedən ölkəmizin ən böyük problemlərindən biri də büdcəyə ağır yük olan həddindən artıq məmur ordusudur. İndiyə kimi neft gəlirlərindən faydalanma prinsipi üzərində qurulan iqtisadiyyatımız həm də vətəndaşlara “sus” payı vermək qayğısına qalır və lazım oldu-olmadı məmur heyətini artırırdı. Məqsəd sosial narazılığın qarşısını bu yolla almaq idi. İndisə, neft gəlirləri azalıb. Azalma ölkə büdcəsinin formalaşdırılmasına da mənfi təsir göstərib. Bu il 22 milyardlıq büdcəmizin gələn il 14 milyard olacağı proqnozlaşdırılıb. Büdcəmizdəki, təxminən, 7-8 milyardlıq azalma həm də hökumətin bir sıra islahatlara, o cümlədən kadr ixtisarlarına gedəcəyindən xəbər verir.\nHökumət böyük kapital tələb edən layihələri dayandıracağını bəyan etməklə əslində ixtisarlara hardan başlayacağına da eyham vurub. Böyük ehtimalla, ən böyük zərbəni tikinti sektorunda çalışan vətəndaşlarımız görəcək. ölkə başçısnın müəssisələrdə yoxlamaları ən azı iki ilə qədər dayandırması, gömrük və digər sektorların fəaliyyətini “Asan Xidmət”ə tapşırması bu zamana qədər həmin orqanlarda işləyən məmurları da mənasızlaşdırır. İndiki zamanda, təbii ki, məna\nsız kadrlara pul vermək heç də məntiqli hərəkət sayıla bilməz. Deməli, ən ciddi kadr islahatlarının aparılacağı sahələrdən biri də bu orqanlar olacaq.\nMühüm problemlərdən biri də budur ki, ixtisara düşəcəyi gözlənilən bu kadrların böyük əksəriyyəti ağıl və kamallarına görə iş başına gətirilməyib, qanunsuz metodlarla işləməyə öyrəşib, özlərini qeyri-neft sektorunun tələblərinə uyğun yetişdirməyiblər. Sadəcə yuxarıdan gələn əmrləri zorba üsullarla həyata keçirməkdən başqa heç nə bilmirlər. Sözsüz ki, bu mənəvi xarakterləri və işgüzarlıq təcrübələri onların yeni cəmiyyətin tələblərinə uyğunlaşmasını çətinləşdirəcək. Bu da istər-istəməz, sosial narazılıqları artıracaq və hüquq-mühafizə orqanları təhlükəni sovuşdurmaq üçün xeyli tər tökməli olacaqlar.\nQeyri-neft sektorunun indiyə qədər inkişaf etdirilməməsi gəlirləri azalan ölkəmizin maliyyə durumuna da, istər-istəməz, mənfi təsir göstərəcək. Gündəlik ehtiyaclarının böyük qismini xaricdən alan, bunun əvəzinə yalnız neft və neft məhsulları satan Azərbaycanın ixracat gəlirləri ilə idxalat xərcləri arasında getdikcə artan boşluğu doldurması lazımdır. Bu isə o deməkdir ki, Azərbaycan manatının xarici valyuta qarşısında gücü azalacaq və hakimiyyət yeni devalvasiyalara getməli olacaq. Gündəlik tələbat mallarının böyük əksəriyyətinin xaricdən gətirilməsi devalvasiyanın infilyasiyaya çevrilməsinə yol açacaq.\nBir sözlə, seçkilərdən sonra həm Azərbaycan hakimiyyətini, həm də xalqı ciddi sınaq gözləyir. Seçkilərin yenə eyni qaydada keçirilməsi, ağıllı insanların ölkə məsələlərini ən yüksək kürsüdən müzakirəsinin qarşısı alınması isə hökumətin yeni dövrün tələblərinə o qədər də hazır olmadığından xəbər verir…


Nur-az.com - İki məmurun işdən çıxarılması gözlənilir\n02 Dekabr 2013\nİki məmurun işdən çıxarılması gözlənilir\nTağı Əhmədov və Arif Əsgərov vəzifələrilə vidalaşa bilər\nBakı Metropoliteninin rəisi Tağı Əhmədov və “Azərbaycan Dəmir Yollar”ının rəhbəri Arif Əsgərov işdən çıxarıla bilər. Əldə etdiyimiz məlumatlara görə, artıq hakimiyyət daxilində bununla bağlı müzakirələr başlayıb. Məlumatda bildirilir ki, Tağı Əhmədovla Arif Əsgərovun işdən azad edilməsi son vaxtlar onların adlarının mənfi planda hallandırılması ilə izah edilə bilər.\nYada salaq ki, bir müddət əvvəl Arif Əsgərovun oğlu ilə bağlı ilginc məlumatlar yayılmışdı. Həmin məlumatda bildirilirdi ki, Baş Mütəşşəkil Cinayətkarlığa Qarşı Mübarizə Idarəsi “Azərbaycan Dəmir Yolları”nın marketinq şöbəsinin rəisi Rahib Hüseynovu həbs edib. O, 48 milyonluq yeyintidə ittiham olunur. Bu məsələdə Arif Əsgərovun oğlu Elnar Əsgərovun da adı hallanır.\nTağı Əhmədova gəlincə, o, metroda qəzet satışına qadağa ilə gündəmə gəlib.\nLakin hər iki şəxsin qurban verilməsinin səbəbi tamamilə başqadır. Məlumatlarda deyilir ki, məsələnin kökündə hakim ailənin iri layihəsi dayanır. Ailə dəmiryolu və metropolitenə Fransa şirkətlərini cəlb etmək niyyətindədir. Bütövlükdə dəmiryolu və metropolitenlə bağlı işlər məhz bu şirkətlərin ixtiyarına verilməsi düşünülür. Hansısa səbəbdən hər iki qurumun indiki rəhbərliyi ilə bu layihənin həyata keçirilməsi məqsədəuyğun sayılmır./azadlıq/\n2326 dəfə baxılıb


Mavi Fuqatelər - Vikipediya\nMavi Fuqatelər (ing. Blue Fugates) və ya Kentukkidəki mavi adamlar (ing. Blue People of Kentucky) — 200 ildən çox müddət ərzində ABŞ-ın Kentukki ştatında yaşamış fransız əsilli Martin Fuqatenin nəslindən olan genetik problemə görə dünyaya gəlmiş mavi dərili insanlar.\n1 Nəslin başlanğıcı\n2 Sosial vəziyyətləri\n3 Problemin səbəbi\n4 Ən tanınmışları\nNəslin başlanğıcı[redaktə | əsas redaktə]\nMartin Fuqate 1820-ci ildə Kentukki ştatının qərbində yerləşən sakit bir qəsəbə olan Trablısım Krikdə məskunlaşıb. Ailə qurduğu Elizabet Smit adlı qadından 7 uşağı dünyaya gəlib. Amma Martin Fuqatenin heç kimdə olmayan genetik problemi var idi ki, bu səbəbdən də uşaqlarından dördü mavi dərili doğulmuşdu. Elə həmin vaxtdan da 200 il mövcud olan mavidərililər nəslinin təməli qoyulmuşdur.\nSosial vəziyyətləri[redaktə | əsas redaktə]\nYaşadıqları qəsəbədə insanlar tərəfindən qəribə qarşılanan bu ailə, ancaq qohum evliliyi qurmağa məcbur qalıb. Fuqate ailəsinin və qohumlarının dəri rəngindən başqa heç bir genetik sağlamlıq problemi olmayıb. Hətta, bir çoxu 90 yaşında belə sağlam və gümrah idi. Tək problemləri xarici görünüşləri və bu səbəbdən də duyduqları utanc idi. Onları qəribə formada qəbul edildikləri üçün, cəmiyyətdən tamamilə təcrid olunmuş həyat yaşamışlar. Hətta, Martin və Elizabetin oğlu Zaşanian öz xalası ilə evlənmişdir ki, bu da nəsildə olan genetik problemin daha da böyüməsi ilə nəticələnmişdir.\nBu ailənin varlığından uzun müddət heç kim xəbərdar olmayıb. Bu cür mavi rəngli bir ailənin varlığı haqqında məlumatı olanlar isə bunu ancaq şəhər əfsanəsi hesab edib. Ta ki, 1975-ci ildə Benjamin Steysi adlı körpə dünyaya gələnə qədər. Benjamin, Martin və Elizabetin 5-ci nəslindən olan nəvəsi idi. O da ulu babası Martin kimi mavi dəri rənginə sahib idi. Uşağı görən həkim və tibb bacıları bu qeyri-adi vəziyyəti insanlara necə açıqlayacaqlarını bilmədikləri üçün, körpəni kənddən uzaqda, şəhər mərkəzindəki xəstəxanaya yerləşdiriblər. Bu zaman Benjaminin nənəsi vəziyyətdən xəbərdar olaraq, həkimlərə genetik problem haqqında danışır. Bundan sonra məlum olur ki, bu körpə 200 illik mavi rəngli ailənin genetik mirasını damarlarında daşıyır.\nProblemin səbəbi[redaktə | əsas redaktə]\nMavi dərili insanların hekayəsi Medison Keyvin adlı həkimin diqqətini çəkir. O, bu ailəni araşdırmaq üçün onların yaşadığı kəndə gedir. Fuqate nəslinin mavi dərili nümayəndəllərini tapan həkim, onlardan alının qan analizi ilə bu problemin səbəbini aşkar edir. Patrik və Raşel cütlüyündən alınan qan nümunələri nəticəsində məlum olur ki, bu insanlarda "methimeqlobnimiya" problemi var. Bu xəstəlik dərini maviyə, dodaqları bənövşəyiyə, qanı isə, şokilad rənginə çevirir. Patrik və Raşelin qan testlərinin nəticəsində ailədəki genetik problemin səbəbi tapılıb. Xəstəliyin nəsildə 200 il ərzində bu qədər yayılmasının əsas səbəbi isə ailənin qohum evliliyi etməsi olmuşdur. Həkim Keyvinin tapdığı müalicənin köməyi ilə Fuqate nəslinin nümayəndələri 200 il sonra yenidən cəmiyyətə qarışa bilirlər. Həkim cütlüyün dəri rəngini normal hala gətirmək üçün "metilen" mavisi iynələrlə onları müalicə edib. Kimyəvi müalicələr bu problemi az-çox aradan qaldırsa da, ümumilikdə bu hal genetik idi. Çünki Fuqate nəslinin nümayəndələri "diaforaz" enziminin çatışmazlığından əziyyət çəkirdi.\nƏn tanınmışları[redaktə | əsas redaktə]\nAilənin ən tanınmış nümayəndəsi 2013-cü ildə ölən və "Şirin baba" ləqəbi ilə tanınan Paul Karason olub.\n↑ "Blue-skinned family baffled science for 150 years". MSN. 24 February 2012. January 22, 2013 tarixində orijinalından arxivləşdirilib. İstifadə tarixi: 10 May 2013.\n↑ 1 2 3 4 5 6 7 8 9 10 11 12 13 14 15 16 17 18 19 20 21 22 23 Natavan Abdullayeva. Bu nəsil dünyanı şoka salır: Bu səbəbdən kişilər ailə üzvləri ilə evlənir - FOTO. 08.06.2018, missiya.az (azərb.)\n↑ Cathy Trost. "The Blue People of Troublesome Creek". Science 82, November, 1982\nMartin Fuqatenin nəsli: genetik problemə görə dünyaya gələn mavi uşaqlar — Mavi Fuqatelər (azərb.)\nMənbə — "https://az.wikipedia.org/w/index.php?title=Mavi_Fuqatelər&oldid=4652978"


Yüklə 51,59 Kb.\nölçüsü 51,59 Kb.\nAna, mənə bir az çörək ver, bərk acam.\nAna, belə çörəklə aclığım sönməz, evdə nə qədər çörək varsa gətir.\nAna, mən sizin bütün var-dövlətinizi yesəm, yenə də doymaram. Mənə Təpəgöz deyərlər. Mənə halallıq ver, gedib özümə bir mağara düzəldəcəyəm.\nTəpəgözün əməlləri bununla bitmirdi. Gecələr kəndlərinə girib adamları parçalayıb yeyərdi. Çoxunu da tutub sağ-salamat mağarasına aparardı. Bu minvalla əhali tamam ac qaldı, anaların südü qurudu. Adamlar belə qərara gəldilər ki, Təpəgözün əlindən qaçıb başqa ölkələrə getsinlər.\nBelə bir vaxtda İmran adlı bir kişinin qızı Qəmər də hamilə idi. Qəmər qaçarkən meşədə ağrısı tutdu, uşağı oldu. O uşağın adını İsgəndər qoydu. Qoluna bir bazubənd bağladı, meşədə bir kahaya atdı. Bu vaxt kol körpənin alnını cızdı, uşağın alnı qanadı. Anası yaylığını cırdı, balasının başını sarıyıb gözlərindən öpdü, ağlaya-ağlaya ondan ayrıldı.\nAna, izn ver mən səfərə çıxım. Təpəgözün məkanını öyrənim, görüm o nə cür canlıdır?\nEy oğul, o tilsimlidir, gedib tələsinə düşərsən, səni yeyər. Getmə.\nAna, mən onun mağarasına getməyəcəyəm, arxayın ol.\nGet, ancaq Təpəgözün mağarasının ətrafına hərlənmə, bilib səni parçalar. Ehtiyat üçün al, tükümü də götür. Dara düşsən, məni çağırarsan, gələrəm.\nYolçu qardaşlar, hara gedirsiniz?\nTəpəgözün əlindən baş alıb gedirik.\nTəpəgöz sizə nə edib ki?\nDaha nə eləyəcək? Bütün uşaqları yedi. Kəndlərimizi xaraba qoydu.\nOnun qalaçasını mənə göstərə bilərsinizmi?\nBax, o görünən dağın təpəsindədir.\nHəmişə o qalaçada olur?\nGündüzlər qoyun otarır, gecələr qalaçada yatır. Qardaş, söhbət dananı qurda verər. Təpəgöz gəlib bizi yeyər. Tez buradan qaçıb uzaqlaşaq.\nBura gəlib çıxa bilməz.\nBu danışıqda bir gurultu eşidildi, biyabanın bir tərəfindən Təpəgöz, qabağında qoyun sürüsü göründü. Təpəgöz bunları görəndə ley kimi başlarının üstünü aldı.Çomağını çəkdi haraylayıb hər üçünü sürüyə qatdı. Axşama kimi heyvanları gəzdirdi. Qaranlıq düşəndə sürünü qalaçasına apardı, adamları da heyvanlarla birlikdə kahaya doldurdu. Təpəgözün kahasının qapısı dağ böyüklükdə bir qaya idi. Təpəgöz qoyunu kahaya yığanda, örüşə çıxaranda kahanın ağzını örtdü. İsgəndəringilin yanına gəldi. Əli ilə adamların ikisini yoxlayıb dedi:\nƏhsən sənə, doğrudan da, qüvvətli pəhləvansan. Çoxdandır könlümə pəhləvan əti düşüb.\nMəgər mən toyuq-zadam ki, məni yeyəsən?\nMənim əlimdə toyuqdan da balacasan.\nEy pəhləvan, qolumu yorma, sənin qılıncın məni kəsməz.\nGörürəm çox fikir edirsən, ona görə də səni bu gün yemirəm, sabaha saxlayıram. İndi bu arıqları yeyəcəyəm.\nAfərin oğlum, onun əlindən yaxşı qurtarmısan.\nAna, bəs Təpəgözü nə cür öldürmək olar?\nOğul, onun kahasında bir ox var. O oxa hər kəs əlini vursa, atılıb onu öldürər. O oxla onun gözündən vursan, ölər. Başqa heç bir şeylə ölməz. O oxu da ki, götürmək müşkül məsələdir.\nAna, o zalım mənim gözümün qabağında adamları şişə taxıb yedi. Mənə kömək elə, gedim onu öldürüm.\nOğul, bu sevdadan əl çək, onu öldürə bilməzsən, səni yeyər.\nAna, mən gedəcəyəm. Ya mənə verər Allah, ya da ona.\nOğul, sən şir oğlusan, şir südü ilə böyüyənə sehr, əfsun kar eləməz. Ancaq bu Təpəgöz başqa bəladır.\nOğul, indi ki, gedirsən, onda sözümə yaxşı qulaq as. Mənim dediklərimə əməl edə bilsən, onu öldürə bilərsən. Yenə həmin biyabana gedərsən. Bir qoyun dərisinə girib, Təpəgözün qoyunlarına qarışarsan. Kahada gözlərsən. Təpəgöz yatar. Al bu qılıncı. Bunun poladı mənim döşümün südündən yoğrulub. Qılıncı çəkib oxa vurarsan. Ox atılıb səni vurmaz, tilsimdən düşər. Onu götürərsən. Oğul, elə etməlisən ki, bir oxla onun gözündən vurasan. Əgər vura bilməsən, qaranlıq dünyaya düşəcəksən. Elə ki, gözündən vurub kor elədin, yenə onun əlinə düşmə, səni parçalayar. Kahanın ortasında bir quyu var. Onu itələyib, quyuya salarsan, quyunun da ağzına kahanın ağzındakı qayanı yıxarsan. Təpəgöz ancaq o quyuda ölə bilər. İndi söylə görüm, dediklərimə əməl edə bilərsənmi?\nAna, əməl edərəm.\nDara düşəndə tükümü oda tutarsan, gələrəm.\nİsgəndər anası ilə halal-hümmət eləyib yola düşdü. Dərələrdən sel kimi, təpələr-\ndən yel kimi, badeyi-sərsər kimi gedib yenə həmin biyabana çıxdı. Bir qoyun dərisinə girib Təpəgözün qalaçasına gedən yolda yatdı.\nEy pəhləvan, sən nə cür bu kahaya girdin? Tez söylə, yoxsa, and içirəm anamın südünə səni parça-parça edəcəyəm.\nDaşı götürüb, içəri girdim, yenə də örtdüm.\nEy pəhləvan, sən iki dəfə mənim kahama gəlib sağ qurtarmısan. Mənim səninlə daha işim yoxdur. Gəl qardaş olaq.\nSəninlə mənimki tutmaz.\nOnda, yaxın gəl, sənə o oxu atmağı öyrədim. O başqa adamın əlində atılmaz.\nMənim əlimdə atılar.\nQadan alım, hardan gəlib, hara gedirsən?\nMəni Təpəgöz bura salmışdır.\nYolunu öyrədərəm, tilsimdən çıxarsan. Bir yaxın gəl. İsgəndər kişiyə tərəf getmək istəyəndə, o yekə bir əjdaha oldu, bərkdən zəbanə çəkdi. Hər tərəfdən əjdaha, ilan, əqrəb, qurd kimi heyvanlar töküldülər İsgəndərin üstünə. İsgəndər qılıncını çəkib əvvəlcə rast gəldiyi kişinin başına qılıncı elə vurdu ki, başı iki parça oldu. Hava qaranlıqlaşdı, bərk külək əsdi, tozanaq qopdu, hər tərəfdən əcaib səslər gəldi. Bir azdan hava işıqlandı, qırmızı günəş doğdu. İsgəndər ilan, əjdahaların heç birini görmədi. Elə bil, onlar heç yox imiş.\nEy cavan, məni başqa dona girmiş adam hesab eləmə, mən Yəmən padşahın oğluyam. Otuz ildir ki, bu tilsimdə əziyyət çəkirəm. Tilsimə düşəndə cavan oğlan idim, indi qoca kişi olmuşam.\nEy qoca, bəs biz nə edək ki, qaranlıq dünyadan işıqlı dünyaya çıxaq?\nBu mağaranın şərq tərəfində qanadlarından bağlanmış bir Zümrüd quşu var. Əgər onun qanadlarını açıb tilsimdən azad eləsən, o bizi işıqlı dünyaya çıxarar. O quşu azad eləmək üçün bu mağaranın sahibini öldürməlisən.\nMağaranın sahibi haradadır?\nMağaranın ağzında oturur. Hər dona girir. Bilmirəm, necə olub ki, gələndə səni görməyib.\nMən həmin ifritəni öldürdüm.\nOnda iş bir qədər asandır. Gedək, indi mən sənin yoldaşın olum.\nEy cavan, neçə ildir ki, bu bu tilsimdə əzab çəkirdim, sən məni azad elədin, nə diləyin varsa de, yerinə yetirim.\nEy quş, bizi işıqlı dünyaya çıxart.\nİşıqlı dünyaya çıxmaq üçün qaranlıq dünyanın sahibi divi öldürmək lazımdır.\nQaranlıq dünyanın sahibini öldürmüşəm.\nOnda azuqədən-zaddan götürün, yola düşək. Ləngiməyin, qara divin qardaşları səfərdən qayıdıb, bizi parçalayar.\nEy İsgəndər, demək yenə də ölmədin!\nEy Təpəgöz, onu bil ki, səni öldürməmiş ölməyəcəyəm.\nSənin kimi adamların əlində ölsəydim, çoxdan ölərdim.\nİsgəndər onun oxunu gizlətmişdi. Birdən çıxartdı, onun gözünə bir ox vurdu. Təpəgöz nərə çəkib İsgəndərə tərəf yüyürdü. İsgəndər yerini dəyişdirdi. Ona nə qədər ox, qılınc vurdusa, heç biri kar eləmədi. Kor olmuş Təpəgöz onu tutmağa çalışırdı, nəriltisi ərşə qalxırdı. İsgəndər lap yoruldu. Birdən anasının tükü yadına düşdü. O saat oda tutdu. Sir hazır oldu, gördü ki, Təpəgöz oğlunu yaxalamaqdadır. Şir bir nərə çəkib qoyunları hürkütdü. Qoyunlar qalaçaya tərəf getdilər. Təpəgöz qoyunların arxasına düşüb düz mağarasına getdi.\nİsgəndər bütün əhvalatı şir anasına nağıl eləyib dedi:\nAna, onu kor eləmişəm, ancaq öldürə bilmirəm.\nOğul onu öldürmək üçün mağarasında olan quyuya salmaq lazımdır. O quyu onun qəbridir.\nBəs mən onu quyuya necə sala bilərəm?\nOğul, gərək yenə də qoyun donuna girib onun mağarasına girəsən, çalışıb onu quyuya salasan. Bundan başqa yol yoxdur. Amma ehtiyatlı ol, əlinə keçsən, səni parçalar.\nAy İsgəndər, mən daha kor olmuşam. Məni quyudan çıxart, gedim dilənim, başımı saxlayım. Ölüncə sənə duaçı olaram.\nQəbrə girən ölü geri qayıtmaz.\nOğul, indi sözlərimə qulaq as, sən mənim doğma oğlum deyilsən. Sənin anan bəni-adəmdir. Təpəgözdən qorxub qaçanda səni mənim kahama atıb. Mən sənə analıq elədim, saxladım. Sən camaatın qisasını Təpəgözdən aldın. Sənin anan İmran adlı bir kişinin qızı Qəmər xanımdır. O səni tanıyar, qoluna bir bazubənd bağlamışdı.\nSən Allah, məni anamın yanına apar, onu görüm, yenə qayıdaq.\nOnda dalımca gəl.\nEy İmran kişi, qorxma, qızın Qəmər xanımı bayıra çağır. Ona sözümüz var.\nEy İsgəndər, sənin anan bax, budur.\nAna, Təpəgözü öldürmüşəm.\nAna, mən gedirəm.\nİsgəndər, getmə, sən ananın yanında qal, mən hər gün səni görməyə gələrəm, səndən ayrılmaram.\nİsgəndər razı olmadı. Şir də yığışıb bunların yanına gəldi. Kefi kök, damağı çağ ömür sürməyə, gün keçirməyə başladılar.\n: clb-new -> images -> abook file\nabook file -> Əli Səmədli


Fransa səfiri Nitsadakı terror hücumundan sonra göstərdiyi dəstəyə görə Azərbaycana təşəkkür edib - AzEuroNews\nTexnologiya “Samsung Galaxy S8” nə vaxt təqdim olunacaq? İnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Ana Səhifə Dünya Avropa Fransa səfiri Nitsadakı terror hücumundan sonra göstərdiyi dəstəyə görə Azərbaycana təşəkkür edib\nFransa səfiri Nitsadakı terror hücumundan sonra göstərdiyi dəstəyə görə Azərbaycana təşəkkür edib\ntweet “Azərbaycan Fransadakı terror hücumuna dərhal hökumət və adi vətəndaşlar səviyyəsində reaksiya verdi. Demək olar ki, səfirliyə dəstəklə bağlı dərhal müraciətlər gəlməyə başladı”.\nBunu “Report”a açıqlamasında Fransanın Azərbaycandakı səfiri Aureliya Buşe deyib.\n“Deyirlər, dost dar gündə tanınar. Biz Azərbaycanda bunun şahidi olduq. Prezident İlham Əliyev, onun həyat yoldaşı və digər rəsmi şəxslər dəstəklərini nümayiş etdirdi. Buna görə Azərbaycana təşəkkür edirəm. Bu, münasibətlərimizin, dostluğumuzun, multikulturalizm və dini fanatizmə qarşı mübarizədə əlaqələrimizin göstəricisidir”, – deyə səfir bildirib.\nSəfirin sözlərinə görə, Fransa təhdidlərdən qorxmur: “Nitsadakı terror hücumunun istintaq davam edir. Fransa təslim olmayacaq və terrorizmə qarşı mübarizəni davam etdirəcək”.\nXanım səfir bu gün yerli vaxtla 12:00-da Fransada və bu ölkənin dünyadakı səfirliklərində Nitsa terror aktının qurbanları bir dəqiqəlik sükutla anıldığını söyləyib.\nEtiketlərAureliya BuşeFransaimportantSəfir Paylaş\ntweet Əvvəlki yazıNitsada ölənlərin xatirəsinin anma mərasimində baş nazir fitə basılıbNövbəti məqaləKlimancaroya çıxan alpinist həyatını itirdi AzEuronewshttp://AzEuronews.com\tƏlaqədar yazılarRedaktorun seçimi


Nazirlik: Azerbaycanda 5 milyona yaxin insan koronavirus eleyhine peyvend olunub - Azadliq Xeber\nNazirlik: Azerbaycanda 5 milyona yaxin insan koronavirus eleyhine peyvend olunub\n15:45 xeber –\n“Peyvəndlərin vurulmasına müəyyən əks-göstərişlər var”.\nAPA-nın məlumatına görə, bunu Səhiyyə Nazirliyinin mütəxəssis-eksperti Təyyar Eyvazov "COVID-19 peyvəndləri" mövzusunda çıxışında deyib. O bildirib ki, bunlardan bəziləri müddətlikdir: “Xəstədə olan xroniki xəstəlik kəskinləşdikdə istər bir, istər ikinci doza peyvəndin vurulması bir müddət sonraya saxlanıla bilər”.\nMütəxəssis qeyd edib ki, COVID-lə xəstələnmə peyvənd olunmaq üçün maneə deyil: “Rəsmi qeydiyyata düşübsə, həmin şəxs 6 ay sonra vaksinasiyadan keçməlidir. Araşdırmalar göstərir ki, vaksinasiyadan və xəstəlikdən 6 ay sonra immunitet zəifləyir deyə, həmin şəxslər yoluxa bilər. Xəstəlik keçirən insan peyvənd olunarsa, onda əmələ gələn immunitet daha güclü olur”.\nO deyib ki, ölkədə 5 milyona yaxın insan koronavirus əleyhinə peyvənd olunub: "Görülən yan təsirlərin əksəriyyəti yüngül yan təsirlərdir. Bu, maksimum 2-3 sutka ərzində keçib gedir".